open-index/open-wikipedia-markdown huggingface dataset:
戀戀情深

**戀戀情深**，可以指以下作品：

*電視劇：台灣大愛電視台嘅電視劇
*音樂專輯：香港藝人古巨基喺2011年出嘅專輯
*音樂專輯同同名主打曲：台灣音樂人黃名偉出嘅
*美國電影嘅台灣譯名
*1997年日本電視劇，由真田廣之主演
馬淵澄夫

**馬淵澄夫**（）係日本政治人，歷任日本眾議院議員（5期）、國土交通大臣（第14代）、內閣府特命擔當大臣（沖繩及北方對策擔當）同內閣總理大臣輔佐官（主要應對2011年日本東北地震災害同核危機）等等。

## 簡介
馬淵澄夫同老婆有1仔5女。本身鍾意健美，血型係B型。

## 攷
* 耐震偽裝問題 - これまでの活動

## 出面網頁

* 
* 
* 馬淵澄夫博客

類:日本政治人
類:橫濱國立大學舊生
第5屆土庫曼總統選舉

**第5屆土庫曼總統選舉**響2017年2月12號舉行。

土庫曼中央選舉委員會2月13號響首都阿什哈巴德宣佈，根據初步點票結果，現任總統別爾德穆哈梅多夫贏出總統選舉，將會再次連任。呢個已經係別爾德穆哈梅多夫嘅第三個總統任期。

## 背景
呢次總統選舉有九個候選人競逐，重包括工業家同企業家黨推選出來嘅候選人阿塔雷耶夫、農業黨推選出來嘅候選人奧拉佐夫等八個。

呢次係2016年9月土庫曼修改憲法之後嘅首次總統選舉。根據新憲法，新一屆總統任期將會由五年延長到七年。

現任總統別爾德穆哈梅多夫1957年喺土庫曼阿什哈巴德州出世，土庫曼國立醫學院畢業。上任總統尼亞佐夫響2006年12月死咗之後，別爾德穆哈梅多夫出任代總統，後來響2007年2月舉行嘅總統選舉入面成為國家獨立之後嘅第二位總統，重響2012年嘅總統選舉入面成功連任。

## 結果
中央選舉委員會響記者招待會上面話，加埋超過三百一十四萬個選民參加咗投票，投票率係百分之九十七點二七。初步點票結果話，響九個候選人入面，土庫曼民主黨推選出來嘅別爾德穆哈梅多夫攞到九十七點六九嘅選票。

目前設響土庫曼駐外使領館嘅少數幾個票站重未有出結果，一點完呢啲選票，中央選舉委員會將儘快公佈最終選舉結果。

## 後續
上合組織秘書長阿利莫夫響投票結果公佈之後話，呢次係土庫曼歷史上第一次有三個政黨推選嘅候選人參加總統選舉。而呢次總統選舉為所有候選人提供咗平等條件，選舉係民主、開放同公正嘅，上合組織觀察員冇響選舉入面發現舞弊行為。

## 攷

05
類:2017年選舉
武警廣東省總隊醫院

，簡稱**武警廣東總院**，廣州當地又嗌，係中國廣東廣州嘅大型三級甲等醫院，1953年成立，有兩個院區，分別喺天河區同番禺區入面。

## 兩個院區
*天河總院：天河區燕嶺路268號
*番禺分院：番禺區大石街道105國道東聯村路段498號（105國道嘅K2573+822標記位）

## 史
醫院喺1953年成立，初期喺惠陽專區博羅縣（今日嘅惠州博羅）開辦，期間嗌過**解放軍一九九療養院**，隸屬解放軍系統。1983年4月同花縣（今日嘅廣州花都區）嘅廣東軍區第四門診部合併兼改名做**武警廣東省總隊醫院**，重搬到廣州郊區燕塘一帶開醫院。1994年喺番禺大石開咗分院。

## 攷

## 出面網頁
* 

類:廣州醫院
類:廣州三級甲等醫院
類:天河區
第4屆土庫曼總統選舉

**第4屆土庫曼總統選舉**響2012年2月12號舉行。

呢次選舉投票率幾乎係百分之百，呢場選舉由現任總統別爾德穆哈梅多夫贏出輕鬆連任。

## 背景
土庫曼地處中亞，能源礦產資源豐富。

呢次係蘇聯解體之後土庫曼第三次舉行嘅選舉，1992年前獨裁總統尼雅佐夫以唯一候選人嘅姿態攞咗九十九點五個百分比嘅選票，1999年國會宣布係尼雅佐夫終身總統，直到佢2006年死咗為止。

## 意見
西方外交官人員話畀法新社聽：「即管呢次選舉有八個候選人，但係冇真正嘅選舉活動。政府希望制造競爭感，但係呢啲只係佢哋嘅內部活動。」

## 結果
響政府明確講明投票係全民義務之下，選舉委員會話有百分之九十六點七嘅選民已經投咗票，但係比上屆選舉嘅投票率少咗二個百分點。

## 攷

04
類:2012年選舉
一顆不變心

《**一顆不變心**》係香港歌手張學友嘅第10張粵語唱片，唱片製作人歐丁玉，寶麗金唱片公司製作發行。嗰張唱片製作水準上佳，都喺當時攞咗輝煌嘅銷量，幾首歌曲都係粵語流行音樂嘅經典作品。

## 唱片簡介
進入1990年代開始後，香港樂壇開始注重本地原創音樂，1990年同1991年張學友喺接連推出幾張大熱嘅唱片後，佢同區丁玉喺揀時都開始重視本地原創歌手。雖然呢個專輯大部分歌曲都屬改編歌曲（包括主打歌曲《一顆不變心》，改編自黃品源嘅《流浪的心》），專輯入面都有本地原創嘅《我愛玫瑰園》，由歐丁玉作曲。唱片中有勵志歌曲《壯志驕陽》，火爆情歌《Ooh La La》同《今晚要盡情》，同埋喺嗰時賣座嘅電影《倩女幽魂Ⅲ：道道道》嘅主題曲，出自填詞人黃霑手筆嘅《道道道》。唱片銷量超過六白金30萬張，係1991年香港本地銷量最高嘅一張唱片之一。

## 影響
唱片製作精良，被樂迷津津樂道嘅係甚至連封面都係張學友歷次作品入面嘅極品，設計師採用咗好少見嘅張學友長髮造型做封面。唱片對喺中國大陸嘅樂迷具有好高嘅影響力，續《每天愛你多一些》後，大陸青年開始關注張學友，令佢成為大陸地區最受歡迎嘅香港歌手之一。當時嗰張專輯的磁帶都喺中國大陸脫銷，粵語歌曲都開始喺大陸流行。

## 曲目

## 製作團隊
*監製以及混音： 歐丁玉
*錄音師： Sam、Clement、Peterson、Kan
*美術指導： 奚仲文
*攝影： Can Wong
*服裝： Bruce Yu
*髮型： Helen Of Beijing Hair Culture
*化妝： Eunice Wong
*經理人： 陳自強
*封套製作： Ahmmcom Ltd.、At Lee

## 獎項
*1991年度十大勁歌金曲頒獎典禮
:*「十大勁歌金曲」：《一顆不變心》
*1991年度十大中文金曲頒獎典禮
:*「十大中文金曲」：《一顆不變心》
不後悔

《**不後悔**》係香港歌手張學友嘅第11張國語專輯，唱片製作人歐丁玉同埋林明陽，由寶麗金唱片公司（台灣）製作發行。

## 唱片介紹
《不後悔》通常被認為係一張製作精良嘅國語唱片，其中幾首歌曲到依家已成為國語流行音樂嘅經典歌曲。特別值得注意嘅係一啲合唱歌曲，其中包括《你最珍貴》、《甲乙丙丁》，另外快節奏歌曲如《紅色》、《離開你七天》都相當受到樂迷歡迎。張學友招牌式嘅情歌都喺呢張唱片中異常出色，經典歌曲如《深海》、《離人》、《不後悔》、《別提你的心》。

## 網路影響
進入到1998年，因為互聯網嘅普及，出現大量MP3下載用戶，對唱片行業產生嚴重打擊。之前被認做係大中華地區唱片銷量保證嘅張學友都冇倖免於難，雖然《**不後悔**》製作精良，擁有大量普遍流行嘅歌曲，但呢個銷量比較1997年嘅《想和你去吹吹風》開始下滑。

自《不後悔》唱片後，張學友都改變咗自己嘅音樂風格，其中以1999年歲尾出嘅唱片《走過1999》最甚。而到依家呢張唱片已成為樂迷收藏經典。

## 曲目

## 獎項
*1998年度十大勁歌金曲頒獎典禮
:* 「最受歡迎合唱歌曲獎」 金獎：《甲乙丙丁》
*1998年度十大中文金曲頒獎典禮
:*「十大中文金曲」：《甲乙丙丁》
*1999年度新加坡金曲獎頒獎典禮
:*「933醉心龍虎榜頂尖金曲獎」：《不後悔》
:*「933醉心龍虎榜年度10大最受歡迎金曲獎」：《不後悔》
李炳文 (星加坡)

**李迪文**（；；；），原名李炳文，係亞洲地區有影響力嘅星加坡音樂家，阿爸係當地嘅土生華人（峇峇）Lee Kip Lee，阿媽係華人Elizabeth Tan。

## 簡歷
佢喺15歲時同朋友組成樂隊Harmony，都喺好多星加坡音樂大賽入面表演過，1974年出咗佢個人第一鉼原創唱片——《Life story》。1990年代喺日本、香港等地開始佢嘅音樂劇生涯，曾經同日本藝術家、香港歌手張學友等等明星一齊合作過。部分好似香港嘅林憶蓮、劉德華、張國榮等流行音樂歌手，都同佢保持過良好嘅合作關係。

## 影響力
佢嘅音樂作品喺亞洲地區都有一定嘅影響力，特別係喺日本同埋佢家鄉所在地東南亞。佢喺香港為人所知，主要係因為1997年參與創作張學友有影響力嘅音樂劇《雪狼湖》，譜寫咗劇內大部份樂曲，創作出幾部經典嘅音樂，包括張學友《不老的傳說》、《愛是永恆》、陳潔儀《等了又等》等。依家重不時幫歌手寫歌。

## 音樂作品
### 1986年

*黃鶯鶯 - Paradise In My Heart

### 1987年

*黃鶯鶯 - All That You Are
*黃鶯鶯 - Pretending

### 1990年

*林憶蓮 - 風笑痴
*林憶蓮 - 前塵

### 1991年

*Dick Lee、林憶蓮 - Another Day
*Dick Lee、林憶蓮 - Stars of the East
*劉德華 - 捨不得恨你
*林憶蓮 - 天地再生
*林憶蓮 - 破曉（I）
*林憶蓮 - 破曉（II）
*林憶蓮 - 破曉（國語版）
*林憶蓮 - 夢了
*林憶蓮 - 前塵（國語版）
*林憶蓮 - 只要我活過哭過
*林憶蓮 - 花之色
*林憶蓮 - 野花
*梁秀敬（） - 離別的照片（）
*關淑怡 - 親愛的

### 1992年

*林憶蓮 - 沒結果
*林憶蓮 - 躲起來
*林憶蓮 - 暖暖紅塵
*劉美君 - 娃娃歲月
*劉美君 - Wooh!

### 1993年

*林憶蓮 - 紅顏未老
*林憶蓮 - 風中的歌
*林憶蓮 - 還是不要說抱歉
*梁漢文 - We're Going Out Tonight
*梁漢文 - 不愛還是愛
*倫永亮 - 沒上班的一天

### 1994年

*林憶蓮 - あなたに贈る
*林憶蓮 - どこまでもこの道を
*梅艷芳 - 如夜
*辛曉琪 - 愛過以後
*關淑怡 - 逝去的傳奇

### 1995年

*Dick Lee - If I Go
*張國榮 - 追
*梅艷芳 - 歌之女
*王馨平 - 即使一個夏季
*葉蒨文 - 父母天地
*葉蒨文 - 明白

### 1996年

*劉德華 - 另一半
*劉德華 - 絕對在乎您
*林憶蓮 - From Now On
*林憶蓮 - 讓我試
*林憶蓮 - 感覺完美
*林憶蓮、張國榮 - From Now On
*湯寶如 - 我們的近況
*王馨平 - 近情情怯

### 1997年

*胡諾言 - 173
*張學友 - 不老的傳說
*張學友 - 愛是永恆
*張學友 - 愛是永恆（國語版）
*張學友 - 抱雪
*張學友 - 狂
*張學友、符潤光 - 種子
*張學友、雪狼湖群星 - 命運舞會
*張學友、雪狼湖群星 - 花花嘉年華
*張學友、陳嘉露 - 愛狼說
*張學友、陳嘉露 - 花與琴的流星
*張信哲 - 多想
*梅艷芳 - 為甚麼是你
*湯寶如 - 像你
*許志安 - 男人的感慨
*鄭秀文 - 安全感
*陳嘉露、謝天華 - 困
*陳潔儀 - 等了又等
*陳潔儀、陳嘉露 - 兩個「她」的秘密理想

### 1998年

*陳潔儀 - 家
*陳潔儀 - Home
*陳潔儀 - 等了又等（國）
*楊千嬅 - 讓我飛
*趙學而 - 早抖
*趙學而 - 一日一千年
*劉德華 - 你呼我吸
*劉德華 - 無出息的漢子
*黎　明 - 今生不再
*黎　明 - 等到天昏地暗
*蘇永康 - 知己夜話

### 1999年

*張學友、陳慧嫻 - 接近
*彭羚 - 不可愛的時候
*彭羚 - 賞味期限
*彭羚 - 你是一首流行曲

### 2000年

*陳明 - 幸福
*許美靜 - 多事之秋
*許美靜 - 掛失
*趙詠華 -紐約的秋天 

### 2001年

*蘇永康 - Love Me When You Want

### 2002年

*孫燕姿 - We Will Get There
*孫燕姿 - 一起走到

### 2003年

*陳潔儀 - Why Dream of Love

### 2004年

*余永邦 - 一追再追

### 2005年

*於毅、張學友 - 希望
*於毅、許慧欣 - 痛恨
*張學友 - 不老的傳說（國語版）
*張學友 - 抓狂
*張學友 - 抱雪（國語版）
*張學友、許慧欣 - 流星下的願
*張學友、許慧欣 - 雪愛狼
*張學友、許慧欣 - 愛是永恆（國語版）
*林憶蓮 - 沒結果之後
*雪狼湖群星 - 愛錢萬歲
*雪狼湖群星 - 情人佳節
*雪狼湖群星 - 歡笑嘉年華
*許慧欣 - 懺悔

*許慧欣、陳潔儀 - 兩個她，一個理想
*陳潔儀 - 暗裡的感覺
*陳潔儀 - 一等再等

### 2007年

*古巨基 - 愛回家
*孫燕姿 - Rise
*許美靜 - 留下

### 2008年

*蘇永康 - 飛人生活
*蘇永康 - 黑色禮服

### 2009年

*莫鎮賢 - 本能

### 2013年

*鄭秀文 - 一追再追

### 2014年

*鄭秀文 - 一追再追（國語版）

## 出面網頁
*Dick Lee's Official Site
*
不老的傳說

《**不老的傳說**》係香港歌手張學友嘅第17張粵語專輯。由於1996年張學友並無推出粵語專輯，因此《不老的傳說》喺1997年1月推出後反應幾好，而且專輯嘅歌曲質素受到各方好評，重攞埋香港全年銷量冠軍專輯嘅殊榮。專輯入面所有歌曲係為配合同年即將舉行嘅大型歌舞劇《雪狼湖》而創作，主打歌曲依次係《不老的傳說》、《愛是永恆》、《怎麼捨得你》、《原來只要為你活一天》同《抱雪》，而另一首非主打《葬月》都係另一首樂迷嘅心水歌曲。《不老的傳說》同《愛是永恆》2首歌都係張學友好出名嘅2首重要代表作。

## 曲目

## 獎項
*1997年度十大勁歌金曲頒獎典禮
:* 「十大勁歌金曲獎」 ---- 《愛是永恆》
:* 「四台聯頒傳媒大獎」
*1997年度十大中文金曲頒獎典禮
:*「十大中文金曲」：《不老的傳說》
:*「十大中文金曲」：《愛是永恆》
**「最佳中文流行歌曲獎」:《原來只要共你活一天》
:*「全年銷量冠軍大獎」
*1997年度叱咤樂壇流行榜頒獎典禮
**「叱咤樂壇大碟IFPI大獎」：《不老的傳說》
*1997年度新城勁爆頒獎禮
**「新城勁爆情歌」：《愛是永恆》
**「金心情歌本地金心情歌」：《愛是永恆》
**「有線YMC至尊榜至尊最愛廣東歌曲」：《愛是永恆》 
**「IFPI金唱片銷量獎」：《不老的傳說》
*1997年度香港金唱片頒獎典禮
**「五白金唱片」：《不老的傳說》

## 音樂錄像
*不老的傳說
*愛是永恆

## 發行版本
*1997年：台灣版
*1997年：韓國版
*1997年：不老伝説（日本版）
第8屆土耳其正義與發展黨黨主席選舉

**第8屆土耳其正義與發展黨黨主席選舉**響2017年5月20同21號舉行。

呢次選舉結果由土耳其總統埃爾多安重新出任正義與發展黨黨主席。

## 背景
埃爾多安2014年贏出總統選舉之後，因為要保持政治中立，宣布退出由佢一手創立嘅正義與發展黨。不過佢喺2017年4月透過公投成功推動修憲，令佢可以重新加入政黨，再次執掌正義與發展黨。

## 結果
埃爾多安響安卡拉出席正義與發展黨嘅特別黨代表大會，佢響冇對手之下再度贏出黨主席選舉。 

## 後續
埃爾多安發表講話，承諾會打擊恐怖主義，重會帶領國家發展經濟同打造更民主國家。 

## 睇埋
*土耳其修憲公投

## 攷

08
類:2017年選舉
他在那裏

《**他在那裡**》，係香港歌手張學友出嘅第14張國語專輯。

呢個專輯除咗新歌外，重包括一啲同香港藝人嘅合唱作品。當中同香港樂壇巨星梅艷芳合唱《相愛很難》喺香港反應幾好同熱播，曾經係四台冠軍歌，呢首歌係2人合演電影《男人四十》宣傳歌曲外，當中林夕所填嘅歌詞都喚起唔少聽眾共鳴。

## 曲目

## 參考
偷心

《**偷心**》係香港歌手張學友出嘅第7張國語專輯。

## 簡介
呢張國語唱片大多數歌曲精選同翻唱咗之前喺香港大熱嘅粵語歌，例如你冷的像風（餓狼傳說），我希望你相信（來來回回）等，但重係唔缺乏製作精良嘅新品，似《別問》、《我不在乎等多久》等，主打歌曲《偷心》嘅曲風就比較反傳統。一般《偷心》被認為係一張對於1995演唱會過度性質嘅國語唱片。

## 曲目
勞動學院舊址

係中國廣東廣州嘅一處民國舊址，喺越秀區人民南路10～12號嘅新亞大酒店4樓。

呢間嘢曾經喺1926年10月到1927年4月間，中共廣東區委同中華全國總工會喺呢間嘢入面培養過省港罷工幹部。但歷史資料因為經歷多次戰亂而冇嗮，後嚟有關歷史專家經過好多年嘅艱苦考證，最後發掘到廣州曾經發生過呢單重大貢獻史兼喺2001年7月整咗銘牌嚟話咗呢段歷史。

## 攷
* 劳动学院旧址 廣州数字文化网
* 廣州新亞大酒店劉少奇曾來講課 New Asia Hotel Guangzhou
羅望子

**羅望子**（；學名：），又叫**酸子**（）、**酸豆**（）、**酸角**（）、**亞參果**（），係豆科酸豆屬嘅常綠喬木，原產非洲東邊。

佢亦係酸豆屬唯一植物。

## 用途
植株喺金沙江周邊一帶多數攞嚟做防護樹種。

### 食用
羅望子嘅果肉帶酸味，既可以生食，或者做藥，又可以整調味醬，譬如喼汁、HP醬、「亞參膏」（*asam jawa*）。馬拉話叫佢做*asam*（亞參／阿參），因為*asam*即係「酸」噉解。亞參膏可以用喺各樣菜式，至出名嘅嘢食包括亞參叻沙、亞參咖喱。

## 參考

## 出面網頁
* 酸豆 中国植物志
* 云南酸角 酸酸甜甜好味道 新浪
* 海南酸豆 - 酸豆的营养价值和吃法介绍《组图》 走进海南
* 浑身是宝的酸豆 中國科學院
* 

類:四季常綠植物
類:喬木
類:藥用植物
類:生果
類:防護樹種
類:觀葉植物
醋栗屬

**醋栗屬**（；學名：**'）係[[虎耳草目]]植物，亦係醋栗科下唯一嘅屬，有約莫150個品種，主要分佈喺[[北半球]][[溫帶]]地區。

佢其中一啲[[果]]會叫做**加侖子**或**加侖'''，繙自英文「Currant」，譬如黑加侖子、紅加侖子。
葡萄屬

**葡萄屬**（；學名：**）係葡萄科下面一個屬，約莫有79個品種，主要分佈喺北半球。佢哋嘅果叫提子，係好常見嘅生果。

## 屬下品種
有81個物種，模式種係普通葡萄。

類:葡萄科
李屬

**李屬**（；學名：**'），又叫**梅屬**（）、**櫻桃屬**（）、**櫻屬'''，係薔薇科下面一個屬，有大概430個品種，主要分佈喺北半球溫帶地區。

## 屬下品種
*布冧
*車厘子
*桃
*桃駁李
*杏
*大杏仁
*山桃
桃駁李

**桃駁李**（；學名：），係種生果，亦係桃嘅一個變種。皆因佢個樣係布冧（李）、果肉似桃，所以舊時啲人誤以為係將桃同李嫁接雜交整成，所以叫佢做「桃駁李」。

類:櫻屬
類:落葉植物
類:喬木
紅加侖子

**紅加侖子**（；學名：**'），又叫**紅加侖'''，係茶藨子科醋栗屬嘅落葉灌木，亦係啤梨類生果，紅色細細粒，原產歐洲，通常用嚟整果汁同果占。

類:醋栗屬
類:落葉植物
類:灌木
芸香科

**芸香科**（；學名：）係無患子目下面一個科，有約莫160個屬，其中最有經濟價值嘅就係柑桔屬。
中國藍啤梨

（學名：**）係杜鵑花科藍啤梨屬嘅常綠灌木或灌木仔，中國東北出產比較多，亦分佈喺北半球接近寒帶嘅地方。

## 攷

## 連出去
*笃斯越橘 - 植物通
*笃斯越橘 - 不列颠哥伦比亚植物网

類:藍啤梨屬
類:四季常綠植物
類:灌木
水西路

**水西路**（）係中國廣東廣州嘅西南-東北走向道路，喺黃埔區蘿崗，西南邊從開創大道同科豐路嘅交界開始，一直去到東北邊嘅開蘿大道。

## 名
條路因為喺水西村而改成噉嘅名。

## 敘述
全長3km，闊24～36米，雙向4～6車道。

## 經過嘅道路
條路從西到東排，**加粗**嘅字係主幹道：
***[[開創大道]]**、科豐路
*匯星路
***[[香雪大道]]**
***[[香雪路 (廣州)|香雪三路]]**
*峻福路
*峻泰路
***[[開蘿大道]]**

類:廣州道路
類:黃埔區
虛詞

喺語言學，**虛詞**（），又叫**功能詞**，係一大類嘅詞語，冇咩實際意思，但喺語法或者語用方面有重要功能，冇咗呢啲字詞就難以構成語句。一般嚟講，諸如介詞（由、喺、畀）、連接詞（同埋、或者、定係、如果）、助詞（嘅、㗎、咋、喎）、副詞（例如唔、好、啱啱）同埋量詞等都會當係屬於虛詞，而英文同德文等歐洲語言常見嘅冠詞都算係虛詞。

虛詞負責標示詞語間嘅語法關係，構成句子，亦可以表達講嘢嘅人嘅情緒或者態度。唔似得實詞噉，會指具嘅事物、動作同特性。而事實表明，編寫字典嘅人能夠為名詞同動詞等嘅實詞提供具體定義但係對於虛詞，字典就好多時都只能夠講佢哋嘅用法。

## 特性

一般嚟講，以下嘅詞類都會當係虛詞，附帶英文例子：
*冠詞 —— *the* 同 *a*。喺某啲有詞形變化嘅語言入面，冠詞可能會跟隨後面嘅名詞嘅格變化。
*代詞 —— *he* :: *him*、*she* :: *her* 等 —— 喺英文入面有詞形變化。
*介詞 —— *in*、*under*、*towards*、*before*、*of*、*for* 等。
*連詞 —— *and* 同 *but*。
*從屬連詞 —— *if*、*then*、*well*、*however*、*thus* 等。
*助動詞 —— *would*、*could*、*should* 等 —— 有詞形變化。
*語氣詞 —— *up*、*on*、*down*。
*感嘆詞 —— *oh*、*ah*、*eh*。
*代句詞 —— ''yes''、''no''、*[[okay]]* 等。
虛詞通常唔可以獨立成句，少數例外有普通話嘅**不**（口語中可以單獨出現，自成一句句子）噉。

虛詞都屬於封閉詞類，即係話隻語言嘅母語使用者好少可會喺呢啲詞類度加入新詞。相比之下，好似名詞、動詞、形容詞同多數副詞... 等嘅實詞，就傾向係開放詞類，可以不斷有新詞同外來詞出現。

响音系上，虛詞可能同實詞有某啲系統性質嘅差異。例如廿一世紀初嘅英文噉，英文有濁齒擦音（國際音標：）呢個輔音，慣常書寫做 **th-** ，而呢個輔音常見於 **this** 同 **that** 等嘅功能詞，反觀實詞就好少會用呢個輔音。

虛詞同實詞亦可以喺寫法上有差異。例如英文啲功能詞傾向跟從三字母法則，即係寫嗰陣少過三隻字母，而相比之下，實詞書寫上大多數都超過三隻字母。亦可以睇睇揳夫簡潔定律講嘅嘢。

## 例子
粵語嘅虛詞包括咗各種嘅副詞、介詞、連詞同助詞。粵語嘅副詞大致上有：
*表示程度：好、非常、勁、太、至、最
*表示範圍：都、冚唪唥、淨係、齋
*表示時間：先、仲、再、啱啱、間中
*表示否定：唔、冇、未
*表示情態：梗係、實係、直頭
... 等等。

文言文、中文書面語以至英文同葡文等嘅歐洲語言都各有自己嘅虛詞，用嚟組成句子。

## 睇埋
*實詞
*詞性
*文法化

## 註釋

## 引咗

## 外拎
* 18 個常見文言文虛詞｜例子練習｜完整列表，AfterSchool
介詞

**介詞**係一種詞性，配搭名詞或者代名詞用，用嚟表示前後詞語之間嘅各種關係，譬如時間、空間、動作、例外。

## 睇埋
*語序
*介詞短語
連接詞

，簡稱**連詞**，係一種詞性，用嚟連接詞語、詞組、句或者段落，表逹佢哋之間嘅關係。
助詞

**助詞**係一種詞性，用嚟輔助詞語或者句，跟功能可以再分做**結構助詞**、**時態助詞**、**[[語氣詞|語氣助詞]]**三個種類。結構助詞表示句嘅結構關係；時態助詞表示動作或者變化嘅狀態；語氣助詞表示語氣。喺中文嘅例子有的、地、得（粵語嘅、噉、得）等等。
熱情果

**熱情果**（；學名：），又叫**百香果**（），係熱情果科熱情果屬嘅爬藤草本植物，亦係種生果，原產南美洲熱帶地區，通常用嚟整果汁。

類:熱情果屬
類:草本植物
類:藤木

類:藥用植物
歐楂

**歐楂**（；學名：**）係薔薇科歐楂屬嘅落葉灌木或喬木仔，亦係種生果，個樣有少少似爆開咗嘅蘋果，通常用嚟整果占。

## 連出去
* 化腐朽为神奇的果中奇葩——欧楂 果壳网

類:落葉植物
類:喬木
類:灌木
蘇鳴一舊居

係中國廣東廣州嘅名人故居，1929年起好，位置喺越秀區中山六路瑪瑙巷53號。

呢間嘢曾經有位名人——蘇鳴一住過而出名，2014年1月26號俾廣州市人民政府列為歷史建築。

## 攷
* 探访光塔老建筑 寻找美丽旧年华

類:廣州名人故居
海水化淡

**海水化淡**（），顧名思義，海水化成淡水咁解，當今食水來源之一。簡單而言，抽走海水之中鹽份同雜質，直至可以畀人飲。當中涉及能源，有時會好貴。至早有蒸餾，煲滾海水，由得水以蒸汽飄去另一缸，再凍返化成淡水。新啲會用滲透壓，類似生物過程，以膜抽出水份。

類似亦廢水化成淡水，用來做食水。
## 各地情況
### 香港
香港曾經有海水化淡廠，1982年因為石油價格大升，令到成本變得過高而停用，1992年拆咗。政府喺2019年批准興建將軍澳海水化淡廠，第一期工程2023年12月正式開始供水，為西貢、九龍東同港島部分地區提供食水。

## 技術同原理

### 熱能海水化淡
熱能海水化淡嘅原理係利用高溫蒸餾海水，繼而將沸騰而冇含有鹽份嘅水蒸汽冷凝並收集而達至化淡效果。熱能海水化淡可以分為三種：
#多級閃蒸法(英文叫做Multi-Stage Flash distillation，MSF)，係一種用多級真空（減壓）加熱既方法，將啲海水蒸發脫鹽。
#蒸汽壓縮法(英文叫做Vapor Compression，VC)，可以再細分做機械壓縮(英文叫做Mechanical Compression)同埋熱壓縮(英文叫做Thermal Compression)。
#多效蒸餾法(英文叫做Multiple Effect Distillation，MED)，係一種用多級串聯蒸發既方法，將啲海水蒸發脫鹽。

;多級閃化法
多級閃化法運用蒸餾嘅原理，將海水中嘅水份轉變成蒸汽，同海水中嘅鹽份分離。然後再將蒸汽冷凝之後就可以製成淡水，並用呢個方法重複幾次來增加效率。多級閃嘅好處係產量較大，但係由於需要大量能源，所以主要係中東產油國採用嘅。

### 薄膜海水化淡
逆滲透法係海水化淡最常見嘅處理技術之一，原理主要係：

;自然滲透
喺半透膜兩邊分別係淡水同含鹽類嘅溶液。喺自然定律之下，溶液會通過半透膜由較低濃度（清水）移動去較高濃度（鹽水）嘅一邊。

;滲透平衡
淡水通過半透膜，直到膜兩邊化學勢能達到平衡為止。當兩邊嘅壓力差等於滲透壓嘅時候，溶液就會達到平衡狀。

;逆滲透
若果喺鹽水一邊施以大於滲透壓嘅壓力嘅時候，鹽水嘅化學勢能會高於清水，噉就會令到鹽水中嘅水份，通過半透膜流向清水嗰邊，呢種現象就係逆滲透。

## 出面網頁
*海水化淡技術與原理

## 疏士文獻
黑竹溝

**黑竹溝**（）係中國四川樂山嘅神秘之地，有「中國百慕達」嘅稱呼，位置喺峨邊彝族自治縣，峨嵋山西南角嘅大森林入面。呢個地方之所以話做神秘之地，係因為佢入面有個羅索依達大峽谷，從嚟冇人夠膽入去玩或探險。

當地人話呢度係真正嘅死亡之谷，係因為條峽谷好崖广，生物一旦入咗去就冇得出返嚟，究竟係點失蹤都係個謎。據唔完全統計，從1951年到而家，有勘探隊、部隊測繪隊、彝族啲人入過去黑竹溝，都會出現死傷或失蹤個案。所以當地民族有「英雄難過黑竹關」同埋「獵户入去冇嗮影，壯士一去冇回頭。」嘅講法。

## 攷
* 乐山黑竹沟6大未解谜团 堪称“中国百慕大”
* 华西报：黑竹沟尚存6大谜团 堪称“中国百慕大”
尋寶 (搞清楚)

**[[尋寶]]**係種探險活動，重可以係：
*尋寶遊戲：遊戲。
*尋寶 (專輯)：古巨基專輯。
*尋寶 (吉卜力動畫)：日本動畫短片。
基督教聯合醫院

**基督教聯合醫院**（**United Christian Hospital**）係香港九龍觀塘區一間基督教全科醫院，喺1973年由香港基督教協進會同雅麗氏何妙齡那打素醫院創辦，而家由醫院管理局管理，係九龍東聯網其中一間醫院，地址係九龍觀塘協和街130號。

## 簡介
基督教聯合醫院喺1973年成立，之前係一間補助醫院，佢係由香港基督教協進會同雅麗氏何妙齡那打素醫院合作創建。基督教聯合醫院係一間全科醫院，為東九龍區嘅人口提供住院、日間醫院、門診同社區護理服務。此外，醫院亦管理五間東九龍區普通科門診診所、容鳳書紀念中心嘅老人科日間醫院、物理治療、精神科同放射診斷服務，同埋茶果嶺道尤德夫人分科診療所嘅職業治療服務同藥房服務。醫院同時係香港中文大學那打素護理學院、其他香港嘅大學學位護士學生同大學醫科學生同專職醫療學系學生嘅教學醫院。

醫院著重提供以社區為本嘅服務同埋同社區合作，促進「無牆醫院」嘅概念。有關計劃包括社康護理服務、義工服務同老人及精神科外展隊。早喺70年代初，社康護理服務同義工服務已經喺醫院開創。

## 服務範圍
### 專科服務
*急症室
*麻醉及疼痛治療科
*臨床毒理
*牙科及口腔頷面外科
*耳鼻喉科
*家庭醫學及基層健康科（普通科門診）
*深切治療科
*內科及老人科
*婦產科
*眼科
*矯形及創傷外科
*兒童及青少年科
*病理科
*精神科
*放射及器官造影科
*外科（包括腦外科門診）

### 專科中心同日間服務
*東九龍庝痛治療中心
*耳鼻喉綜合治療中心
*老人日間醫院
*香港中毒諮詢中心
*腎科日間治療中心
*九龍東醫院聯網基督教聯合醫院寧養中心
*九龍東醫院聯網乳科中心
*精神科日間醫院
*毒理學培訓中心
*日間手術中心
*聯合日間治療中心

### 專職醫療服務
*營養飲食治療
*職業治療
*藥劑部
*物理治療
*足病治療
*義肢及矯形服務
*言語治療
*醫務社會工作

### 其他
*社康護理服務
*院牧服務
*社區關係及義工服務

## 出面網頁
* 官方網頁
* 醫院管理局：基督教聯合醫院
靈實醫院

**靈實醫院**（**Haven of Hope Hospital**）係香港新界西貢區一間公立醫院，喺1955年創辦，而家由醫院管理局管理，係九龍東聯網其中一間醫院，地址係新界將軍澳靈實路8號。

## 簡介
靈實醫院喺1955年由一群海外宣教士成立，喺基督教靈實協會同醫院管理局管治下，今日已經發展成為一間專科復康醫院，提供老人同復康服務、胸肺服務、紓緩治療服務同療養服務。醫院嘅主要宗旨，係以全面關懷、積極進取同尊重生命嘅態度，幫助病人同佢哋嘅屋企人去面對疾病、痛苦，甚至死亡，活得有尊嚴同平安。除咗醫院提供嘅專科服務之外，醫院重踏入社區，為出院病人同其他有需要嘅人，提供適切嘅照顧。

## 服務範圍
### 臨床醫療服務
*住院服務
**老人及復康服務
**胸肺服務
**紓緩治療服務
**療養服務

### 專科門診服務
*內科
**內科專科門診

*老人服務
**老人科評估門診
**老年摔跌評估門診
**老人內科門診
**記憶評估門診
**老人精神科門診

*胸肺服務
**胸肺慢性氣管專科門診
**胸肺復康科門診
**胸肺科及肺結核門診
**睡眠科門診

*復康服務
**疼痛復康門診
**復康門診

*紓緩治療服務
**紓緩治療專科門診
**胸肺（紓緩治療）門診
**腎科（紓緩治療）門診

### 社康服務
*社康護理服務
*社區老人科服務
*社康物理治療服務
*社康職業治療服務
*紓緩治療科家居服務

### 日間復康服務
*老人科日間醫院及內科復康中心
*胸肺復康中心

### 支援服務
*專職醫療服務
**臨床化驗
**臨床院牧關顧服務
**臨床心理治療
**放射診斷影像服務
**營養飲食治療
**醫務社會工作
**職業治療
**藥劑服務
**物理治療
**足病治療
**義肢矯形服務
**言語治療

*臨床診斷服務
**心肺功能/運動量測試
**肌電圖/神經傳導檢查
**內窺鏡檢查（支氣管、胃、月狀結腸檢查）
**內窺鏡吞嚥檢查
**肺功能測試
**胃造瘻管術
**睡眠分析
**傾斜床檢查
**泌尿動力測試
**放射吞鋇造影檢查
**廿四小時血壓量度檢測
**廿四小時心電圖檢查

## 出面網頁
* 醫院管理局：靈實醫院
聖母醫院

**聖母醫院**（**Our Lady of Maryknoll Hospital**）係香港九龍黃大仙區一間公立醫院，喺1961年由瑪利諾女修會創辦，而家由醫院管理局管理，係九龍中聯網其中一間醫院，地址係九龍黃大仙沙田坳道118號。

## 簡介
聖母醫院喺1961年由瑪利諾女修會成立，作為一間天主教醫院，尤其著重住院、門診同日間診療嘅病人，喺生理、社交、心理同靈性上嘅需要。

## 服務範圍
### 專科服務
*內科
*外科
*婦科
*兒科
*老人科
*麻醉科
*紓緩治療科
*家庭醫學
*耳鼻喉科
*骨科
*肺科
*心臟科
*內分泌及糖尿科
*腸胃肝臟科
*泌尿科

### 其他
*放射診斷
*超聲波掃描服務
*電腦掃描服務
*物理治療
*職業治療
*足病診療
*醫務社會工作
*營養部
*藥房
*懷民服務
*社康護理
*電子診斷部
*外展教育服務
*日間醫療中心
*糖尿病教育及健康中心
*心臟中心
*社區健康中心

## 出面網頁
* 醫院管理局：聖母醫院
葵涌醫院

**葵涌醫院**（**Kwai Chung Hospital**）係香港新界葵青區一間公立精神科醫院，喺1981年創辦，而家由醫院管理局管理，係九龍西聯網其中一間醫院，地址係新界葵涌葵涌醫院道3-15號。

## 簡介
葵涌醫院喺1981年成立，專門照顧急性同慢性嘅精神科成年人/青少年/兒童，同時提供多項附屬精神科服務，並由多個專職醫療服務支援。此外，醫院致力發展社區外展隊，共營運五間精神科門診診所。醫院同多間中途宿舍、庇護工場、教育同社會福利機構合作，提供持續嘅護理服務，幫助精神病患者重新投入社區。

## 服務範圍
### 專科服務
*兒童及青少年精神科
*老齡精神科
*社區精神科
*藥物誤用治療
*智障精神科
*精神病復康服務
*會診精神科
*成人精神科

### 其他
*精神科外展組
*臨床心理輔導
*醫務社會工作
*老齡精神科外展組
*輔助就業服務
*物理治療
*職業治療

## 出面網頁
* 官方網頁
* 醫院管理局：葵涌醫院
威廉碧

**威廉碧**（）可以係：
*大威廉碧，英國首相（1766年到1768年）
*細威廉碧，大威廉皮特個仔，英國首相（1783年到1801年、1804年到1806年）
大威廉碧

**大威廉碧**（，）係英國政治人，輝格黨員，1766年到1768年做英國首相。

佢個仔細威廉碧都做過英國首相。

## 出面網頁

* 
*
細威廉碧

**細威廉碧**（，）係英國政治人，托利黨員，1783年到1801年、1804年到1806年兩度做英國首相。當中1783年頭一次上任得24歲，係英國史上最後生嘅首相。

佢阿爸大威廉碧都做過英國首相。

## 出面網頁

* 
*
羅渣摩亞

**羅渣 佐治 摩亞**爵士（，）係個英國演員，演出占士邦同《七海遊俠》（The Saint，1962年至1969年）而出名。

## 出面網頁
*
鐵西瓜

**鐵西瓜**（；學名：**'），又嗌**砲彈果'''（），係紫葳科砲彈果屬嘅常綠喬木，原產美洲熱帶地區，而家喺美洲熱帶地區、中國嘅廣東、福建、海南、臺灣地區都搵到。

## 樣
植株高10m；主幹比較粗，樹冠圓形，樹皮有塊狀龜裂紋。葉互生，長橢圓形或心形，先端尖。花淡綠黃，有啡色脈紋；每年夏天開花。果屬漿果，圓形，大到似排球，果皮綠、超硬，肉紅、好吤；熟咗之後識爆炸。

## 用途
佢嘅果多數挖空攞嚟整水殼，植株多數做觀葉植物同花卉。

## 連出去
* 长在树上的西瓜——铁西瓜 中國科學院華南植物園
* 铁西瓜成熟以后会爆开 其威力可以将小鸟炸死炸残_炮弹树_紫崴科 花卉网
* 铁西瓜 | 另一种结在树上的大瓜... 360Doc個人圖書館
* 铁西瓜是什么东西？ 黔农网

類:砲彈果屬
類:四季常綠植物
類:喬木
類:觀葉植物
類:花卉
李白巷

**李白巷**（）係中國廣東廣州嘅內街，喺越秀區北京路近新華書店同太白鞋業城之間嘅位（廣州百貨大廈東門對面）。

## 名
條巷原名叫李家巷，早期廣州地區至少有4條李家巷，而且冚唪唥係因為聚集咗好多李氏居民而改成噉嘅名。後嚟廣州地名辦為咗解決太多撞名嘅街道而搞咗大規模整改。結果呢條街喺1931年改名做而家嘅「李白巷」。

## 攷
* 李白不曾来过的“李白巷” 花城网
* 羊城古巷之“李白巷”：它跟李白“没关系”！这个名字的来历竟然是这样的…… 信息时报 （2015-09-29）

類:廣州街道
北大嶼山醫院

**北大嶼山醫院**（**North Lantau Hospital**）係香港新界大嶼山一間公立醫院，喺2013年創辦，而家由醫院管理局管理，係九龍西聯網其中一間醫院，地址係大嶼山東涌松仁路8號。

## 簡介
北大嶼山醫院喺2013年9月開始投入服務。現時，醫院提供急症室服務、住院服務、日間護理服務，包括專科門診服務、社區健康中心、專職醫療服務同社康護理服務。此外，醫院亦設藥房、並提供放射診斷同病理化驗服務。

## 服務範圍
*24小時急症室服務
*住院服務
*日間康復服務

### 門診服務
*北大嶼山社區健康中心
*專科門診（內科、老人科、精神科、外科、骨科）

### 社區服務
*社康護理服務
*社區老人評估服務
*精神科外展服務
*醫務社工服務

### 其他服務
*物理治療
*職業治療
*營養及膳食
*言語治療
*放射診斷
*病理化驗
*藥房
*足病診療

## 出面網頁
* 醫院管理局：北大嶼山醫院
博愛醫院

**博愛醫院**（'''）係香港新界元朗區一間公立醫院，喺1919年創辦，而家由醫院管理局管理，係新界西聯網其中一間醫院，地址係新界元朗凹頭。

## 簡介
博愛醫院喺1919年創立，一直扮演住元朗地區醫院嘅重要角色，至今已經有90年歷史。為應付新界西與日俱增嘅醫療需要，政府喺1998年落實重建博愛醫院。 

新院嘅設計理念包含以家庭為本；以資訊科技為主導；與社區建立緊密聯繫；注重環保，同埋提供有利於治療嘅環境。 

博愛醫院嘅重建同擴建工程獲撥款港幣21億元，喺2007年完成，展示設備先進嘅新面貌，並採取分期開展服務嘅模式。醫院會密切監察人口增長同區內居民需要，不斷更新醫療服務，繼續發揮「醫護市民」嘅博愛精神。

## 服務範圍
### 專科服務
*24小時急症服務
*護養服務
*專科門診
*博愛日間診療中心
*家庭醫學
*新界西糖尿病中心
*風濕病評估及治療中心

### 其他
*放射診斷
*病理學
*營養學
*言語治療
*臨床心理學
*醫務社會工作
*物理治療
*職業治療
*義肢及矯形
*足部治療
*藥劑部

## 出面網頁
* 官方網頁
* 醫院管理局：博愛醫院
粵墾路

**粵墾路**（）係中國廣東廣州嘅西北-東南走向嘅弧形道路，喺天河區燕塘，西北邊從燕嶺路開始，一直去到東南邊嘅瘦狗嶺路同天壽路嘅交界（近廣園快速路入口）。

## 敘述
全長1.5km，闊16米，雙向2車道。

## 經過嘅道路
條路從西北到東南排，**加粗**嘅字係主幹道：
***[[燕嶺路 (廣州)|燕嶺路]]**
*東莞莊路
***[[瘦狗嶺路]]**、**[[天壽路 (廣州)|天壽路]]**、**[[廣園快速路]]**

類:廣州道路
類:天河區
于利·施特克

（，；）係瑞士嘅攀岩人同登山人、驢友，伯尼州朗瑙人。曾經喺1994年從艾格峯北坡成功爬上山頂而出名，之後重成功爬過上、、嘅山頂。2012年5月18號亦爬過上珠穆朗瑪峰嘅山頂。

2017年4月30號，佢喺喜馬拉雅山南坡爬上勞子峯時，去到海拔大概6500m嘅二號營地附近突然岔錯腳，跌咗落1000m深嘅懸崖死咗，終年40歲。

## 攷
* 
* 

類:瑞士人
類:爬山人
筆村路

**筆村路**（）係中國廣東廣州嘅南北走向道路，喺黃埔區廣州經濟技術開發區東區嘅筆村入面，南邊從筆崗路開始，一直去到北邊嘅東鵬大道同宏明路嘅交界。

## 敘述
全長1.3km，闊12米，雙向2車道。

## 經過嘅道路
條路從南到北排，**加粗**嘅字係主幹道：
*筆崗路
*東鵬大道、宏明路

類:廣州道路
類:黃埔區
類:廣州經濟技術開發區
廈門高崎國際機場

**廈門高崎國際機場**（），喺中國福建省廈門島東北面，距離廈門市中心10公里，喺1983年10月通航。2013年嘅旅客輸送量突破2086萬人次，喺世界機場前85位、國內民航機場第11位；出入境旅客嘅輸送量252萬，喺全國第6位；貨郵輸送量列國內民航機場第8位。高崎機場係長三角同珠三角之間最重要嘅國際航空樞紐，係東南沿海重要嘅國際幹線機場同區域性航空樞紐港，亦都係廈門航空有限公司嘅基地機場。
普利茅夫 (蒙塞拉特)

**普利茅夫**（；）係英國海外領土蒙塞拉特嘅法定首府，皆因1997年火山爆發，依家已經無常住人口。
## 睇埋
*布萊茲
布萊茲

**布萊茲**係英國海外領土蒙塞拉特嘅實際首府，人口四百。
## 睇埋
*普里茅斯 (蒙塞拉特)
馬塔烏圖

**馬塔烏圖**係法國海外領土華利斯同富圖納嘅首府，人口一千。

類:華利斯同富圖納‎
切庭耶

**切庭耶**（）係黑山嘅城市，係王家舊都，總統府都喺度。2023年市鎮人口14465人。
達蘭薩拉

**達蘭薩拉**係印度一個城鎮，人口五萬。佢係西藏流亡政府嘅流亡首都。

類:喜馬偕爾邦‎
江寧 (搞清楚)

**[[江寧]]**（）除咗指講開嘅中國江蘇南京嘅一個區外，仲可以係：
* 南京，南京舊名叫江寧
** 建康，古代嘅建康城，又叫江寧城
* 江寧條約，又叫南京條約，中英兩國簽嘅約
* 江寧縣 (古代)，古代政區，喺而家南京
* 江寧府，古代政區
* 江寧郡，古代政區
* 江寧道，古代政區
* 江寧將軍，清代江南駐防八旗嘅最高官員
* 江寧織造署，喺清代南京嘅皇家機構
* 江寧佈政使司，喺江寧府嘅清代省級行政機構
* 江寧部隊，侵華日軍設立嘅將校教育機關
* 江寧體育中心，喺江寧區嘅體育場
* 江寧街道，江寧區轄下嘅街道
* 江寧站，寧杭高速鐵路嘅站，喺江寧
* 江寧鎮站，寧銅鐵路嘅站，喺江寧
* 江寧路站，上海軌道交通13號綫嘅站，喺上海江寧路
* 江寧區 (上海)，上海有過嘅區
* 江寧路，多條
* 江寧鎮，廣西鬱林博白嘅鎮
* 江寧里，臺灣臺北市中山區嘅里
* 江寧君，有兩位
七星路

**七星路**可以係：
;廣東
*七星路 (廣州從化)：喺廣州從化區。
*七星路 (廣州花都)：喺廣州花都區。
*七星路 (惠州)：喺惠州龍門縣。
;廣西
*七星路 (南寧)：喺南寧青秀區。
*七星路 (桂林)：喺桂林七星區。
七星路 (廣州從化)

**七星路**（，廣東省公路代碼：**S256**）係中國廣東廣州從化區嘅一條東西走向公路，喺街口城區到禾倉村範圍。西邊從沿江南路嘅流溪河邊開始，一直去到東邊嘅環市東路（105國道嘅K2495+408標記位）為止。

## 敘述
全長1.7公里，闊12米，雙向2車道。馬路分開咗冇方向同帶方向兩條。

## 七星路嘅兩條道路，起點到終點
* 七星西路：從沿江南路開始，一直去到河東南路。
* 七星路：從河東南路開始，一直去到環市東路同從樟一路嘅交界。

## 經過嘅道路
條路順序從西到東排，**加粗**嘅字係主幹道：
* 沿江南路
* **[[河東路 (廣州)|河東南路]]**（256省道起點）
* ***'、***'

## 附近嘅建築同景區、村莊
* 圓通寺
* 七星市場
* 從化體育館
* 七星體育公園
* 從化區體育局
* 龍安里
* 禾倉村委樓
七星路 (廣州花都)

**七星路**（）係中國廣東廣州嘅南北走向道路，喺花都花東七星村。北邊從381省道嘅紅果樹農莊門口開始，一直向南去到永星路（花都七星小學附近）。

## 敘述
全長730m，闊9米，雙向2車道。

## 經過嘅道路
條路從北到南排，**加粗**嘅字係主幹道：
* ****
* *冇名村路*
* 永星路

類:廣州道路
七星路 (惠州)

**七星路**（）係中國廣東惠州嘅道路，喺龍門縣城區西邊。北邊從環城北路開始，一直向南去到東門路。

## 敘述
全長270m，闊11米，雙向2車道。

## 經過嘅道路
條路從北到南排，**加粗**嘅字係主幹道：
* **[[環城路 (惠州龍門)|環城北路]]**
* 西門路
* 東門路、南門巷

類:惠州道路
嚴幼韻

**嚴幼韻**（；；）係中國政治人顧維鈞遺孀，浙江寧波慈溪人。佢係復旦大學第一批女學生之一。1945年移居到美國紐約，二戰結束後曾經做過聯合國第一批禮賓官，亦係聯合國第一批外交官。

2017年5月25號，佢喺紐約嘅屋企入面死咗，終年111歲。

## 攷
* 著名外交家顾维钧遗孀严幼韵去世享年112岁 星岛环球网 （2017-05-26）
* 前駐美大使顧維鈞遺孀嚴幼韻逝世享壽112歲 中時電子報 （2017-05-26）

幼韻
類:祖籍天津
類:外交官
類:寧波人
類:超級人瑞
數碼聲音廣播

**數碼聲音廣播**（，縮寫：**DAB**）係一種電台廣播嘅數碼技術，可以傳送聲音同數據，免卻模擬廣播嘅限制。聲音同包括文字同圖像嘅資訊都可以透過電子方式處理，轉化成為數碼格式傳遞。

## 制式
數碼聲音廣播‎技術上可以分為唔同嘅系統同制式，有取代FM廣播嘅Eureka 147同ISDB-T，亦有針對AM廣播嘅DRM，同埋可以AM/FM並存嘅IBOC等系統，佢哋都有一個共通點，係現時嘅AM/FM收音機都接收唔到。

### Eureka 147
Eureka 147係現時歐洲廣播聯會（European Broadcasting Union）推廣嘅制式，喺歐洲、加拿大同部份亞洲地區採用。佢嘅設計係需要另外喺新嘅「L頻帶」或「甚高頻帶VHF Band III」操作，頻寬1.5 MHz，最大可傳送大概1.2 Mbps嘅數據；聲音嘅運算使用48 kHz同16-bit採樣率，然後用MPEG 1-Layer 2（MP2）嘅方式來壓縮，若果作單聲道嘅廣播，系統可以容許彈性使用64－192 kbps嘅速率，一般情況下，一條1.5 MHz嘅頻道可以容納6個256 kbps嘅立體聲電台，同跟節目有關嘅數據。 

新嘅DAB+制式，使用HE AAC v.2，或者叫做MP4，可以更有效噉提高聲頻壓縮效能，一個載套可以容納18套或更多嘅節目。

DAB+、DAB同DMB可以混合喺一個載套，但係有一定嘅限制。DAB+有出色嘅編碼，更正同多媒體嘅功能，適用於聲頻廣播。

## 優點同缺點
### 優點
*播放媲美數碼多媒體產品（例如MP3）嘅高音質節目
*接收穩定、免除雜音
*為聽眾帶來多元化節目選擇
*可以提供文字同圖像訊息

### 缺點
*數碼接受器較傳統接收器貴。
*數碼收音機耗電量比較高。
*接收門檻比模擬訊號更高。

## 參考
只願一生愛一人

《**只願一生愛一人**》喺1989年12月15號發行，係香港歌手張學友嘅第7張粵語專輯，唱片製作人歐丁玉，寶麗金唱片公司製作發行。唱片入面收錄幾首經典粵語流行樂，推出後喺香港大熱；佢重係憑住呢張專輯正式穩固佢喺香港樂壇嘅地位，成為當時唔多嘅一線男歌手之一。

## 簡介
經歷咗1988年嘅低潮時期後，張學友開始專注香港嘅音樂市場，暫時放棄咗台灣嘅國語唱片市場。1989年9月陳慧嫻喺紅館舉行6場《幾時再見演唱會》後，巨星張國榮都宣布喺呢年告別樂壇，同期譚詠麟都喺《彩色／濃情／再續浪漫演唱會》創出38場嘅總場數紀錄，樂壇局面開始改寫。由於較早前《給我親愛的》獲得好理想嘅銷量，寶麗金趁勢推出同樣被認做經典嘅粵語唱片《衹願一生愛一人》，呢張唱片入面都包含幾首華人流行音樂入面嘅經典曲目，包括由張學友嘅好友台灣音樂人庾澄慶譜曲嘅《衹願一生愛一人》，節奏鮮明嘅《花花公子》，感人至深嘅《忘情冷雨夜》，表達愛意嘅《夕陽醉了》等。呢張唱片幫張學友喺1990年攞咗幾個樂壇大獎。

## 曲目

## 音樂錄像
* 夕陽醉了
*只願一生愛一人
*忘情冷雨夜

## 獎
*1990年度十大中文金曲頒獎典禮
:*「十大中文金曲」：《夕陽醉了》
*1989年度十大勁歌金曲頒獎典禮
:*「十大勁歌金曲」：《夕陽醉了》
*1990年度十大勁歌金曲頒獎典禮
:*「十大勁歌金曲」：《衹願一生愛一人》
*1990年度香港金唱片頒獎典禮
:*「白金唱片」：《衹願一生愛一人》
吻別 (專輯)

《**吻別**》係香港歌手張學友發行嘅第17張專輯，亦係第5張國語專輯，該唱片剩係喺臺灣嘅銷量就破百萬，佢以136萬嘅銷量成績喺臺灣歷年唱片銷量榜排第2，唱片以主打歌《吻別》爲主，而其他歌曲大多係重新填詞嘅張學友喺之前所唱嘅廣東話歌曲，如《每天愛你多一些》（每天愛你多一些）、《你給我的愛最多》（還是覺得你最好）、《一路上有你》（分手總要在雨天）、《秋意濃》（李香蘭）、《Linda》（Linda）、《戀愛的人都一樣》（暗戀你）同《擁抱陽光》（壯志驕陽）等，後來《情網》有廣東話叫《等你回來》，而且好多歌嘅原曲係日文。唱片：吻別推出後分別喺臺灣、香港、中國大陸、新加坡、馬來西亞、美國臺加拿大等地區賣個滿堂紅，而後寶麗金唱片同環球唱片都分別喺唔同嘅年份出咗復刻版。

## 曲目

## 發行版本
《吻別》共有超過10個國家的版本，其中比較出名嘅係台灣原版同日本24K金碟版，成為唱片收藏愛好者中極具影響力嘅唱片之一。當時寶麗金唱片公司都有出卡帶同埋黑膠唱片。到依家，首版以及海外版本嘅《吻別》都被炒高價格，喺eBay等出名拍賣網站中台灣首版嘅《吻別》價格已經高達100.00美元以上，而日本24K金碟版嘅價格都達到90.00美元，唯其後早期批次（1A2、1A3版本）已有降價，剩係得少量後期批次版因數量少而繼續被炒高價格。

*台灣版（1993）
*さよならのキス（日本版）（1995）
*Never
*Take Me To Your Heart（2003）

## 影響
《吻別》推出後先後被世界各地好多藝人翻唱過，包括丹麥嘅搖滾樂隊「米高學搖滾」等。喺2006年同2007年又分別被香港歌手側田同中國大陸歌手胡彥斌演唱到自己嘅專輯主打歌曲入面，睇到佢嘅巨大影響力。

### 臺灣
專輯喺臺灣啱啱上市就被搶嗮，最流行嘅歌曲除咗《吻別》外，其餘嘅幾首歌曲分別入咗排行榜，被好多業界人士認為係第一個喺臺灣大熱嘅香港唱片，據統計唱片喺臺銷量超過130萬張，而以臺灣嘅人口計算，當時每20個臺灣人就要買一張正版嘅《吻別》，對於《吻別》喺臺灣嘅影響力巨大，都證明咗張學友喺臺灣樂壇嘅王者地位。

### 香港
由於係國語唱片，而又翻版咗之前張學友唱過嘅一啲歌曲，所以《吻別》喺香港嘅熱度唔及臺灣同中國大陸，但唱片銷量重接近20萬張，係香港唱片銷量歷史上銷量最高嘅國語唱片之一。

### 中國大陸
大街小巷有《吻別》嘅聲音，每一個青年人好似都被呢張歷史上最賣得嘅華語唱片所吸引，尤其係一啲娛樂場所，聽聞一啲大城市額卡拉OK準備咗幾張唱片，結果喺唔到半年時間唱片就因為被點唱太多而報廢。由於大陸額盜版行業流行，所以《吻別》唱片無法喺當時攞咗權威嘅統計，但是無疑係佢帶嚟嘅一個流行音樂嘅風潮就已經被寫入歷史。《吻別》喺中國大陸嘅影響力係之前嘅一啲流行音樂冇得比嘅，從1994年初期開始大陸掀起咗崇拜香港流行音樂嘅一個歷史最高潮，而張學友之後出嘅《祝福》、《真愛新曲＋精選》、《忘記你我做不到》、《想和你去吹吹風》同《走過1999》等熱門國語唱片之所以大受歡迎幾乎被認做同《吻別》喺之前所帶嚟嘅影響力係分唔開。

### 新加坡
《吻別》喺新加坡嘅銷量超過20萬張，創造咗新加坡唱片銷量嘅歷史記錄同到依家保持新加坡嘅最高唱片銷量記錄。

## 獎項
*1993年度十大勁歌金曲頒獎典禮
:*「最受歡迎國語歌曲獎金獎」：《吻別》
:*「最佳填詞獎」：《吻別》
*1993年度十大中文金曲頒獎典禮
:*「IFPI國際歌曲大獎」：《吻別》
*1993年度台灣金曲獎頒獎典禮
:*「最佳年度歌曲」：《吻別》
:*「最佳編曲人獎」：《吻別》
*1993年度新加坡金曲獎頒獎典禮
:*「最受歡迎歌曲」：《吻別》
:*「最受歡迎大碟」：《吻別》
*1994年度新加坡金曲獎頒獎典禮
:*「最佳金曲獎」：《吻別》
* 中華音樂人交流協會
:* 台灣流行音樂200最佳專輯中NO.19

## 參考
吻別

**吻別**（）可以係：
* 吻別 (專輯)：張學友嘅第5張國語專輯
* 吻別 (歌曲)：張學友喺1993年演唱嘅歌
* Take me to your heart (米高學搖滾單曲)：米高學搖滾單曲，2004年發佈。樂風翻唱自張學友嘅吻別。
吻別 (歌)

《**吻別**》係由香港歌手張學友喺1993年演唱，寶麗金唱片公司錄製嘅一首冠軍歌曲，收錄喺《吻別》專輯入面。

## 介紹
單曲《吻別》由台灣已故音樂人殷文琦作曲，何啟弘填詞，並由殷文琦編曲，收錄喺1993年3月5號推出嘅《吻別》專輯中，單曲吻別作為唱片入面嘅第一主打歌曲獲得咗驚人嘅成功，唔單止囊括大中華地區嘅大小音樂獎項，影響力遍及華人地區，甚至將中文流行歌曲嘅影響力延伸至一啲西方國家。

呢首歌用G♭大調。

根據殷文琦嘅描述，單曲《吻別》嘅前身喺1988年創作，佢受到美國、意大利同中國合拍嘅電影《末代皇帝》嘅原創音樂日本音樂大師坂本龍一嘅影響，將中國民族音樂帶入到流行歌曲入面。

2004年米高學搖滾（Michael Learns to Rock）以英文翻唱吻別，歌名為Take Me to Your Heart。

2013年開始，阿聯酋杜拜市政廳將《吻別》加入到杜拜噴泉嘅表演項目入面，成為杜拜音樂噴泉額第一首亞洲流行音樂。

另外，劉德華、趙學而、胡琳等歌手都翻唱過呢首歌。

## 榮譽
單曲《吻別》喺推出後，成爲咗幾個音樂排行榜嘅冠軍單曲，同接連保持數10星期咁耐。到依家，單曲《吻別》重唔間斷咁攞咗一啲獎項，而世界各地嘅華語電臺，重成日播《吻別》。

*1993年度十大勁歌金曲頒獎典禮
:*「最受歡迎國語歌曲獎金獎」：《吻別》
:*「最佳填詞獎」：《吻別》
*1993年度十大中文金曲頒獎典禮
:*「IFPI國際歌曲大獎」：《吻別》
*1993年度台灣金曲獎頒獎典禮
:*「最佳年度歌曲」：《吻別》
:*「最佳編曲人獎」：《吻別》
*1993年度新加坡金曲獎頒獎典禮
:*「最受歡迎歌曲」：《吻別》
:*「最受歡迎大碟」：《吻別》
*1994年度新加坡金曲獎頒獎典禮
:*「最佳金曲獎」：《吻別》
*第20屆金曲獎
:*「二十年金曲獎我最喜愛的一首歌（第一屆-第九屆）」：《吻別》

## 睇埋
*吻別
*張學友

類:張學友嘅歌
香港數碼聲音廣播

**香港數碼廣播**係根據2000年公眾諮詢嘅結果，政府採取市場主導、技術中立嘅政策，喺香港發展數碼聲音廣播。

通訊事務管理局辦公室喺頻帶III同L頻帶度預留頻譜，畀有興趣人士申請做數碼聲音廣播測試之用。測試結果良好（特別係頻帶III嘅測試），證實咗喺香港推展數碼聲音廣播，技術上可行。

2010年2月，政府按照市場主導嘅既定政策，公布香港數碼聲音廣播發展框架。同時，政府宣布發放頻帶III內一條數碼頻道，用來提供數碼聲音廣播服務。

## 發展同沒落
2011年，為咗回應香港市場嘅興趣同見到當時數碼聲音廣播服務喺外地嘅發展，政府向三間商營機構批出牌照。但係，三間商營數碼聲音廣播機構短時間內都以經營困難同埋冇足夠嘅聽眾群為理由退出市場，反映市場已經對數碼聲音廣播失去興趣，2015至2016年三間經營機構鳳凰優悅、DBC數碼電台同新城電台陸續申請退還牌照，截至2016年11月，香港得返香港電台一間公共廣播機構提供數碼聲音廣播服務，合共營運五條相關頻道。行政長官會同行政會議喺2017年3月28號，經考慮香港數碼聲音廣播發展檢討報告之後，決定停止香港嘅數碼聲音廣播服務，同埋喺6個月之內，或之後盡快喺切實可行嘅時限內，終止香港電台提供嘅數碼聲音廣播服務。

2017年8月11號，香港電台宣布，會喺9月3號零晨12點正式終止數碼聲音廣播服務，自此之後香港數碼聲音廣播全面停播。

## 參考

## 出面網頁
*香港數碼聲音廣播
友學友95世界巡迴演唱會

**友學友95世界巡迴演唱會**係香港歌手張學友喺1995年8月至1996年6月喺世界各地舉行嘅一次世界巡迴演唱會，演唱會喺一年內共舉行整100場，刷新咗當時華人歌手舉辦單次演唱會嘅記錄。演唱會喺第二年1月3號出CD、DVD、VCD同錄影帶，同喺同年出臺灣台北站嘅《**情緣十載95友學友台灣巡迴演唱會**》嘅CD同DVD。

## 演唱會模式
呢次巡迴演唱會喺紅磡香港體育館（紅館）共舉行34場。演唱會舞臺採用多邊形立體化設計，同將樂隊設喺舞臺四周，紅館傳統嘅升降臺就喺舞臺中央。喺演唱如《屈到病》，《野貓之戀》等勁歌時都有喺舞臺上方設計一個鋼筋製作嘅方形鐵籠。
友個人99世界巡迴演唱會

**友個人99世界巡迴演唱會**又被叫做**99友個人演唱會**喺1999年香港歌手張學友喺世界各地舉行嘅一次世界巡迴演唱會，共巡演67場，係張學友歷年演唱會中被樂評人同樂迷評價最高嘅演唱會表演之一。演唱會喺當年發行CD、VCD以及DVD。

## 演唱會模式
呢次演唱會，張學友放棄咗過去喺紅磡體育館嘅傳統中央舞臺四面觀眾席模式，而揀咗新開嘅香港會議展覽中心單面舞臺，重更接近西方歌手嘅表演模式，以便令觀眾更加集中注意力到舞臺；演奏樂隊就可以直面觀眾，達到凸顯音樂效果同令樂隊可以同歌手融為一體，張學友喺好多表演中手拎住結他，同其他樂隊成員配合默契；甚至同其他和音歌手並排去唱。樂隊成員多數嚟自美國同埋加拿大。

張學友喺表演嘅過程入面拋棄咗過往華麗嘅服飾，以休閒服裝令自己更貼近自然，方便同觀眾打成一片。佢喺多場嘅表演當入面幾次用佢投入嘅唱法嚟演繹歌曲，演唱會入面嘅一啲歌都係令佢樂迷所津津樂道嘅經典表演，如《真情流露》、《馬路英雄》等。

張學友喺接受蘋果日報嘅訪問時話：「我覺得是時候做出新的嘗試，我要將屬於我自己內在的東西表現出來，讓樂迷能夠以音樂的角度來觀賞我的表演。我自始至終都會唱歌，要繼續唱下去，就必須要走出這一步！」

## 主要演職人員
*出品人／籌劃總監：陳淑芬
*演唱會總監：陳永鎬
*導演：張淑儀
*音樂總監：Richard Yuen
*樂師：Melchior Sarreal、John Von Seggern、Mark Williams、Charies Huntley、Jim Knettle、Stephen Hogg、Anthony Fernandes、黃偉明等
*形象及服裝設計：奚仲文
*音響：關民基、黃英忠
*燈光設計：司徒小波
*舞台設計：周炳坤

## 影響
作為統治華語樂壇一個時代嘅四大天王之一，張學友同埋其餘三大天王喺過往嘅演唱會表演無論舞臺效果或是服飾大多以華麗著稱，而呢次演唱會張學友拋棄過往元素，大膽開創出以音樂為主，令歌迷更加投入嘅單視覺模式，都算做係一種大膽嘅嘗試，同獲得成功。

新巴為配合會展舉行呢次演唱會，特別加開三條特別路線8R、18R及20R，分別由香港會議展覽中心新翼往小西灣、西環（荷蘭街）及金鐘地鐵站。嗰3條路線喺1999年2月5號至3月11號每晚演唱會完畢後提供散場服務。

## 巡演城市

## 唱片專輯
1999年5月1號發行演唱會香港場現場錄音CD《1999 [ 友個人．演唱會 ] 》，7月12號發行現場錄影VCD，8月1號發行DVD。

### CD曲目
*DISC 1
**1. 釋放自己（粵語）
**2. 今晚要盡情（粵語）
**3. 花花公子（粵語）
**4. 和好不如初（粵語）
**5. 日出時讓戀愛終結（粵語）
**6. 怎麼捨得你（粵語）
**7. 早已離開我（粵語）
**8. 我應該（粵語）
**9. 地球人（粵語）
**10. 逃亡（粵語）
**11. 不老的傳說（粵語）
**12. 情書（國語）
**13. 越吻越傷心（粵語）/原來你甚麼都不要（國語）
*DISC 2
**1. Ooh La La（粵語）
**2. 馬路英雄（粵語）
**3. Medley: 情已逝/藍雨/愛得比你深/頭髮亂了（粵語）
**4. 月半彎（粵語）
**5. 來來回回（粵語）
**6. 妳的名字  我的姓氏（粵語）
**7. 有個人（粵語）
**8. 頭髮亂了（粵語）
**9. 真情流露（粵語）
**10. 寂寞的男人（粵語）
**11. 愛是永恆（粵語）

### VCD曲目
*DISC 1
**1. 釋放自己（粵語）
**2. 今晚要盡情（粵語）
**3. 花花公子（粵語）
**4. 初吻（粵語）
**5. 和好不如初（粵語）
**6. 日出時讓戀愛終結（粵語）
**7. 怎麼捨得你（粵語）
**8. 早已離開我（粵語）
**9. 我應該（粵語）
**10. 地球人（粵語）
**11. 逃亡（粵語）
**12. 不老的傳說（粵語）
**13. 情書（國語）
**14. 越吻越傷心（粵語）/原來你甚麼都不要（國語）
**15. Ooh La La（粵語）

*DISC 2
**1. 馬路英雄（粵語）
**2. Medley: 情已逝/藍雨/愛得比你深/頭髮亂了（粵語）
**3. 月半彎（粵語）
**4. 來來回回（粵語）
**5. 妳的名字  我的姓氏（粵語）
**6. 有個人（粵語）
**7. 頭髮亂了（粵語）
**8. 深海（國語）
**9. 忘記你我做不到（國語）
**10. 藍雨（粵語）
**11. 真情流露（粵語）
**12. 寂寞的男人（粵語）
**13. 愛是永恆（粵語）

### DVD曲目
*1. 釋放自己（粵語）
*2. 今晚要盡情（粵語）
*3. 花花公子（粵語）
*4. 初吻（粵語）
*5. 和好不如初（粵語）
*6. 日出時讓戀愛終結（粵語）
*7. 怎麼捨得你（粵語）
*8. 早已離開我（粵語）
*9. 我應該（粵語）
*10. 地球人（粵語）
*11. 逃亡（粵語）
*12. 不老的傳說（粵語）
*13. 情書（國語）
*14. 越吻越傷心（粵語）/原來你甚麼都不要（國語）
*15. Ooh La La（粵語）
*16. 情不禁（粵語）
*17. 馬路英雄（粵語）
*18. Medley: 情已逝/藍雨/愛得比你深/頭髮亂了（粵語）
*19. 月半彎（粵語）
*20. 來來回回（粵語）
*21. 妳的名字  我的姓氏（粵語）
*22. 有個人（粵語）
*23. 頭髮亂了（粵語）
*24. 深海（國語）
*25. 忘記你我做不到（國語）
*26. 藍雨（粵語）
*27. 真情流露（粵語）
*28. 寂寞的男人（粵語）
*29. 愛是永恆（粵語）

## 參考
在你身邊

**在你身邊**可以指：

* 在你身邊 (鍾漢良專輯)，香港歌手鍾漢良1995年嘅專輯
* 在你身邊 (張學友專輯)，香港歌手張學友2007年嘅專輯
* 在你身邊 (ELISA單曲)，日本歌手ELISA2013年嘅單曲
在你身邊 (張學友專輯)

**《在你身邊》**係由香港歌手張學友喺2007年1月26號出嘅國語唱片，唱片監製係張學友。喺中國大陸另有發行中國版本，版本喺歌曲上有一啲差異，但係喺主要嘅主打歌方面係一樣嘅。

由於係自2002年11月後張學友首次出新嘅國語唱片，嗰張唱片喺未推出就受關注，重有好多不法嘅網友提前竊取到主打歌《好久不見》嘅MV喺網上傳播。

主打歌分別係《好久不見》、《在你身邊》同重新譜曲嘅《但願人長久》。

## 關於唱片
張學友第15張國語專輯。由於區丁玉喺2006年9月突然北上北京發展，呢張唱片係張學友歷年嚟第一次離開老拍檔區丁玉而自己一個監製嘅一張唱片。張學友喺主打歌之一嘅《好久不見》中明顯嘅表現出對區丁玉離去嘅不捨，喺唱片內頁入面，張學友話：『把此張專輯獻給我在音樂及唱片製作的啓蒙者，和與我共事二十多年的老朋友——區丁玉。』。歌曲絕大部分嘅詞曲創作人係有來自台灣嘅音樂人小安創作，佢喺2000年後逐漸成為張學友國語唱片嘅御用創作人，另外一首主打歌曲之一嘅《在你身邊》歌詞都被認做係有意描述張學友同羅美薇嘅第二個女出世嘅感受。另外亦有呼籲和平嘅歌曲《難道真的不能用愛解決嗎？》同埋呼籲重視環境保護嘅歌曲《原罪犯》。經過重新譜曲嘅《但願人長久》亦被作為唐山地震30週年紀念活動嘅主題曲。《有一個地方》由香港新近創作型歌手方大同創作，張學友亦有話好欣賞呢位後輩歌手嘅才能。可以睇到喺製作呢張國語專輯時，張學友喺唔同嘅方面都有一啲新嘗試。

*監製：張學友、張松輝
*製作總監：張學友
*製作人：張學友（Track1-9）、區丁玉（Track10）

## 曲目

### 中國版

## 參考
在我心深處

《》係香港歌手張學友發行第2張國語專輯，佢亦係張學友打開台灣國語唱片市場嘅第一張唱片。其中大部分歌曲都來自喺以前佢出嘅粵語唱片。單曲《藍雨》、《思念》都喺當年台灣流行一時。

呢張專輯初期剩係得黑膠唱片同錄音帶，直至1997年1月先推出CD。

## 曲目

## 發行版本
*黑膠唱片（1987年）
*錄音帶（1987年）
*CD（1997年1月）
*復黑CD版
香港發行嘅黑膠唱片、錄音帶同復黑CD版特別收錄孤單的佔領、晴天、雨天、孩子天同外星客3首粵語歌。

## 參考
夢中的你

《**夢中的你**》係香港歌手張學友嘅第8張粵語專輯，唱片製作人歐丁玉，寶麗金唱片公司製作發行。

## 唱片介紹
喺經歷咗1988年嘅低谷時期後，張學友同寶麗金唱片公司喺1989年接連出嘅2張成功嘅唱片：《給我親愛的》同《只願一生愛一人》，證明咗張學友喺香港樂壇嘅地位，1990年夏季出嘅《夢中的妳》重不乏當年嘅大熱歌曲，包括《夢中的妳》、《再度重遇妳（可喜也可悲）》等歌曲喺香港受到樂迷歡迎。

《李香蘭》改編自日本歌手玉置浩二嘅《行かないで》，喺台灣、新加坡、中國大陸同馬來西亞等地受到熱烈嘅支持。到依家，世界各地好多華語電臺重成日播。《李香蘭》當年推出後喺香港冇攞到任何獎項，甚至連勁歌金曲嘅季選歌曲都入唔到，相對同專輯入面嘅冠軍單曲《夢中的妳》同《再度重與妳（可喜也可悲）》，《李香蘭》當時冇喺香港傳媒大眾引起好大反響，但後來喺香港成為經典，係罕見嘅非冠軍單曲但日後紅咗嘅粵語經典歌。

## 曲目

## 註
天下第一流

《**天下第一流**》，係香港歌手張學友嘅第20張粵語專輯。張學友自呢張專輯起正式退出領取任何樂壇頒獎禮獎項。

## 曲目

## 派臺歌曲同四台成績

**粗體**表示四台冠軍歌，（）表示連兩週冠軍

## 參考
凡爾賽

**凡爾賽**（）係法國一城，伊夫林省省會，人口有9萬。凡爾賽宮就係起喺度，條《凡爾賽條約》亦係喺呢度簽。

## 文獻
鄭伊娜

**鄭伊娜**（，）係香港女藝人，祖籍廣東潮州。2006年參加亞洲小姐,瑞典及瑞士留學後回流香港，加入亞洲電視 成為合約藝員，到2014年約滿。

選美名銜:

2011 （瑞士）歐洲名人時尚雜誌模特兒選舉［冠軍］

2006   亞洲小姐            

2003  Top Model選舉     [冠軍]     

2002    窈窕淑女選舉      [亞軍、最佳體態大獎 ]         

2000   香港娉婷水登小姐     [季軍]

戲劇學歷:

神戲劇場 (黃秋生、甄詠蓓）

拉闊劇團

ATV亞洲大學堂（ 蕭鍵鏗導演/監製）

興趣：

演戲、旅遊、繪畫、烹飪、攝影、跳舞、藝術創作、

作曲填詞

語言：廣東話、普通話、英文、德文、潮州話

鄭伊娜  讀聖公會主恩小學、順德聯誼總會李兆基中學、大一設計學院，在瑞士及德國留學。

「亞洲小姐」 -童年因參與電影:《毁滅號地車》(飾演 劉德華、劉美君 的女兒)及《武林聖火令》(飾演末代皇帝譜儀）開始建立演藝興趣，中學主修美術及其後修讀設計學院，17歲成為專業模特兒行Catwalk、TVC廣告《嘉頓餅乾》《Rejoice洗頭水》,硬照廣告《鋅腦素》、電影《拳神》《鴻興十三妹》、電視劇《騷東坡》《蹤橫天下》《美麗傳說》《美麗人生》、跳舞、形象顧問、活動統籌、雜誌及報章食譜專欄作家等，在多個香港及瑞士選美活動分別獲得冠亞季軍及完美體態大奬。

鄭伊娜在瑞士、瑞典主修德語及瑞典文化，在瑞士拍攝微電影 《Killa Bee》 (女一) 演殺手。海外留學幾年後回流香港，加入亞洲電視做合約藝員，期間拍攝多個節目，到2014年約滿離巢。鄭伊娜拍攝及主持節目超過300集⋯被傳媒、電視台稱為「亞視三嬌」、「亞姐三小花」及因兒童節目主持而深得小朋友喜歡的「伊娜姐姐」。

Ena正面的形象更深受慈善機構喜歡，經常成為慈善大使及禁毒之星。

2006年 拍攝TVB《美女廚房 》19號 美少女廚神

2006年參加亞洲小姐入圍佳麗。

2012 ATV 舞蹈比賽節目《亞洲星光大道-星級舞鬥》

2012 ATV 電視節目 《感動由你開始-飯中一點愛》

2012 ATV旅遊節目《番禺遊園樂多Fun》

2012 慈善特輯《仁美清哈爾濱親善之旅》

2012-2013 ATV 電視娛樂節目主持人《微播天下》

2012-2013 ATV 電視娛樂節目主持人 《亞洲星空下》

2012-2014 ATV 兒童節目主持《通識小學堂》-伊娜姐姐

2012-2014  《ATV 春晚》

2013 ATV旅遊節目 《廣東清遠消遥遊1、2集》

2013 ATV旅遊節目《潮汕之旅》

2013 ATV旅遊節目《廣州番禺夏日之旅1、2集》

2013 雜誌《飲食地圖》封面女郎

2013 （慈善節目）仁美清叙四川探訪之旅｛鄭伊娜-仁美清敘副秘書長｝

2013-2014  ATV 電視娛樂節目女主持《星動亞洲》 鄭伊娜與 姜皓文 做拍檔

2014 《ATV每日一歌》流行音樂節目主持人（每日播放3次）

2014 《自遊自在食住行》郵輪之旅旅遊節目［台灣遊］1-3集

2014 ATV兒童節目《我們這一班》 -Miss 鄭

2015 簽約星淘娛樂，鄭伊娜做韓國男子組合N-Sonic師妹

2015 11月，鄭伊娜去美容公司做醫學美容護膚療程畀人搞到「爛面」，全面停工。該事件引抑鬱症、人群恐懼症，用咗年幾時間先至好返啲，2017年正式去告嗰間美容公司。

2016 以歌手身份與四位女藝人及歌手出新歌，新春賀年歌曲「心想必應」

2016 首次擔任廣告監制，拍攝《咸蛋超人》岡本電視廣告。

2017 獲好友可嵐邀請與一眾歌手與藝人拍攝綜藝遊戲節目，與潘敬祖結緣

2017 Ena以性感女神形象拍攝音樂特輯 《Call me Nuna》

2018 拍攝福音微電影《向着標桿直跑》飾演：李桂嬋姑娘

2018 拍攝福音微電影《勇於嘗試•擔當僕人》 飾演：梁母 ，賢良淑德的好媽媽，把兒子教育成善良的人

2018 年11月，鄭伊娜同歌手男朋友 潘敬祖 於日本沖繩拉埋天窗。

2018 鄭伊娜與老公潘敬祖的沖繩婚紗照登上婚宴資訊雜誌《新婚戀人》封面。

2018/4 《人性遊戲》舞台劇，由香港著名作家  孤泣  小說改編，鄭伊娜 飾演：龍志玲牙醫。領銜主演之一。五場公演全院滿座。

2019  於香港迪士尼補擺喜酒同時發佈最新作品與唱作歌手兼培訓導師 潘敬祖 夫妻檔共同創作兼合唱甜蜜新歌「幸福堡壘」再次進入音樂領域。曾參演的MV仲有「我們的願望」。

2019/4  天航著名小說改編的《書蟲的少年時代》舞台劇，鄭伊娜 飾演-（悲劇版）郭嘉琪 心臟科醫生。

2020  成為官方Tiktoker  , Jooxer及開始建立 Instagram enacheng 伊娜由孕媽咪KOL形象開始懷孕心得、育兒、旅遊、美食、烹飪、藝術、美妝、產品推介等心得。

2021   成為《孕媽媽》雜誌封面人物。女兒豆豆B出世，伊娜以新手媽咪做KOL,及為女兒開了《芊豆B》IG 分享育嬰日記。

2023 拍攝Viu Tv 人氣烹飪遊戲節目《廚神奶奶是你廚神奶奶是你媽》

2023 接受TVB《星期日檔案》拍攝專題節目《媽媽離家上班去》

2024/9 Felix 潘敬祖秘密創作給女兒芊豆B的全新個人單曲《Dear Katrina》,由Felix爸爸作曲填詞,爸爸用了Ena媽媽所拍攝的影片做MV，Ena拍的照片做封面。於女兒生日當天正式上架。

2024/10（藝人工作全面停止）鄭伊娜於戲院發生意外，引至右腳踝嚴重甩骹、2條骨折及多處大量碎骨。兩星期內接受4次手術，於醫院留醫2個多月。醫生表示有機會以後也有殘缺，不能正常走路。Ena要每天忍痛使用不同的醫療器械重新學習走路及自理。需要人照顧及長期休養。

2025 TVB 《最強生命線》有關育兒專題 再次見到Ena 及女兒-芊豆B 的身影

2025 HOY 開電視 《健康關注組》訪問 Ena的老公的『心導啟動』自我啟動工作坊的相片療法。而意外受傷出院後仍然復康中的Ena初次重回螢幕前參與拍攝。

2025/10 伊娜姐姐 與 譚玉瑛 姐姐 兩代兒童節目主持人 一起擔任 《哈囉Cat Dog Show》的評審。

2025/12/24 HOA 藝人之家 《 普世平安星光夜音樂會》鄭伊娜於平安夜撐著拐杖 再次重返舞台。 Ena參與Busking小隊報佳音＜Long time ago in Bethlehem >, ＞, 演出==
### 電視節目（ViuTV）
*2023年：《廚神奶奶是你媽》參賽者

## 參考
*亞視前小花餐廳調情 鄭伊娜胸壓四眼佬
*療程後兩面頰現紅印需求醫　前亞視女藝員向美容店索償
*虛有其表梁智基 濫用職權騙財騙色大小通吃

## 出面網頁
*
*
我是歌手 誰來踢館

《**我是歌手 誰來踢館**》，係芒果TV為《我是歌手》第四季量身打造嘅一檔音樂事件型節目，節目最終將推送一位歌手成為《我是歌手》第四季終極踢館歌手。全網直播，誠意呈現豐富嘅音樂總類、音樂理念同音樂形態。參與歌手多來自中國好聲音、中國好歌曲、超級女聲、快樂男聲等各大選秀節目，節目總計有74位歌手加入比賽。最終，經過兩輪分貝票選，金志文成為終極踢館歌手。

## 節目內容
### 創立目的
喺三季嘅我是歌手度，提拔咗好多新生代嘅歌手。於是喺第三季就加咗踢館賽，賽制改為三場一輪，歌手只要進入前四就踢館成功進入下一期嘅常規賽。目的就係發掘更多新生代嘅實力唱將。呢季有三位踢館新生代歌手，我是歌手總導演洪濤畀咗第九期嘅踢館歌手席位畀呢個節目，希望透過網友直接投票嚟決定大家心入面嘅終極踢館歌手。我是歌手第四季第一、二位踢館歌手將由導演組揀嚟參加比賽。而第三位踢館歌手，將由喺芒果TV嘅《我是歌手 誰來踢館》冠軍歌手去參加。

## 賽果
### 所有歌手成績匯總

### 第一階段 踢館Live show
喺2015年12月5號到2016年1月7號係每日一場嘅直播踢館Live Show，喺直播時間入面，有註冊會員嘅用戶可以畀自己鐘意嘅歌手投分貝，每個用戶一天有100分貝，喺1月7號嘅直播結束後，分貝總排名前8位將進入下一階段嘅踢館衝刺中。

呢場係踢館Live show嘅第一場直播，由歌手金志文同黃英進行直播。

呢場係踢館Live show嘅第1二場直播，由歌手于湉同丁少華進行直播。

呢場係踢館Live show嘅第3場直播，由歌手張陽陽同白若溪進行直播。

呢場係踢館Live show嘅第4場直播，由歌手張瑋同莊心妍進行直播。

呢場係踢館Live show嘅第5場直播，由歌手左立同董皇嚀進行直播。

呢場係踢館Live show嘅第6場直播，由歌手劉心同鄧入比進行直播。

呢場係踢館Live show嘅第7場直播，由歌手羽田同卡奇社進行直播。

呢場係踢館Live show嘅第8場直播，由歌手HAYA樂團同王思遠進行直播。

呢場係踢館Live show嘅第9場直播，由歌手張遠同周定緯進行直播。

呢場係踢館Live show嘅第10場直播，由歌手許藝娜同多亮進行直播，同呢日周定緯返場。

呢場係踢館Live show嘅第11場直播，由歌手霍尊同張戀歌進行直播。

呢場係踢館Live show嘅第12場直播，由歌手朱俐靜同曾詠欣進行直播。

呢場係踢館Live show嘅第13場直播，由歌手葉錚同孫昕欣進行直播。

呢場係踢館Live show嘅第14場直播，由歌手打擾一下樂團同許鈞進行直播。

呢場係踢館Live show嘅第15場直播，由歌手魏語諾和同東山少爺進行直播。

本場為踢館Live show的第十六場直播，由歌手劉雨潼和蔣瑤嘉進行直播，且本日黃　英返場。

本場為踢館Live show的第十七場直播，由歌手汪小敏同歌浴森進行直播。

本場為踢館Live show的第十八場直播，由歌手金貴晟和陳一玲進行直播。

本場為踢館Live show的第十九場直播，由歌手尹姝貽和曾昱嘉進行直播。

本場為踢館Live show的第二十場直播，由歌手劉忻和莫龍丹進行直播。

本場為踢館Live show的第二十一場直播，由歌手艷樂隊進行直播，且本日于湉返場。

本場為踢館Live show的第二十二場直播，由歌手路默依和王藝潔進行直播。

本場為踢館Live show的第二十三場直播，由歌手西城胡楊、雲朵和楊鳴軒進行直播。

本場為踢館Live show的第二十四場直播，由歌手胡莎莎和余楓進行直播。

本場為踢館Live show的第二十五場直播，由歌手曹寅和桂雨濛進行直播。

本場為踢館Live show的第二十六場直播，由歌手鄭有智和劉鳳瑤進行直播。

本場為踢館Live show的第二十七場直播，由歌手王野和徐子崴進行直播。

本場為踢館Live show的第二十八場直播，由歌手吳俊余和進行直播。

本場為踢館Live show的第二十九場直播，由歌手劉明輝和李祥祥進行直播。

本場為踢館Live show的第三十場直播，由歌手貝貝和由美進行直播。

本場為踢館Live show的第三十一場直播，由歌手劉雅婷、梁心頤和趙鵬進行直播。

本場為踢館Live show的第三十二場直播，由歌手劉思涵、王韻壹和性感的拖鞋進行直播，且本日東山少爺返場。直播到性感的拖鞋第二輪演唱時，直播現場突然停電，一片漆黑，經由接近一小時的廣告播放後，決定暫停直播和明天的歌手一起繼續進行踢館，本日所累積的分貝將不計入成績。

本場為踢館Live show的第三十三場直播，由歌手鞏賀、梁文音和金池進行直播。且昨日劉思涵、王韻壹、性感的拖鞋和東山少爺因事故而暫停直播，於本日繼續比賽，王韻壹因檔期問題無法參與直播，但仍可接受分貝。

本場為踢館Live show的第三十四場直播，由歌手冬子、李一哲、徐晨辰和左安西西進行直播，且本日鄭有智、劉鳳瑤、羽田和王藝潔返場。

## 參考

## 出面網頁
*
保利世界貿易中心

係中國廣東廣州嘅一間集展覽、會議、商務辦公、住宿、餐飲為一體嘅會展中心，2008年10月開業，位置喺海珠區新港東路1000號。呢間展覽館每年都會舉辦各種唔同展覽。

## 搞過嘅展覽
*廣州LED展覽會
*廣州國際設計周
*廣州五金、家電、汽配展覽會
*廣州數字噴印技術展覽會
*廣州國際玩具及模型展
*螢火蟲動漫遊戲嘉年華
*AC-Joy動漫遊戲嘉年華
*CICF中國國際動漫遊戲嘉年華
*SDK互動娛樂嘉年華

## 交通
;地鐵
：琶洲站
;巴士
琶洲站、琶洲大橋南站

## 出面網頁
* 保利世界貿易中心

類:海珠區
類:會議展覽中心
妳的名字我的姓氏

《**妳的名字我的姓氏**》由香港歌手張學友喺1996年首次喺《愛與交響曲》演奏會上演唱，寶麗金唱片公司錄製嘅一首冠軍單曲，後來數次現場演唱分別收錄喺《愛與交響曲》現場專輯，《張學友2002音樂之旅世界巡迴演唱會》現場專輯入面。

## 背景介紹
1996年2月15號張學友同羅美薇喺倫敦註冊結婚，喺幾日後喺香港登報話畀親友。之後張學友嘅好友音樂人李偲菘同填詞人林夕決定一齊合作，喺短期內即創作出嘅一首後來令人熟悉嘅經典粵語流行歌曲，即《妳的名字我的姓氏》送畀張學友同羅美薇。

由於時間緊迫，歌曲冇被收錄喺張學友嘅個人唱片入面，成為一首張學友個人甚至喺粵語流行音樂罕見嘅經典單曲歌曲。歌曲首次喺1996年3月24號，即張學友婚後首次公開演出中，經由葉詠詩率領嘅香港管弦樂團嘅伴奏入面由佢唱出，喺第二日嘅第二場演出入面再次演唱。喺經由Jock Chew，葉詠詩同埋張學友嘅共同對研究，並對原曲進行改進後，成為一首受到樂迷熱捧嘅冠軍單曲，甚至喺粵語唔流行嘅中國大陸、台灣甚至喺東南亞地區同韓國，《妳的名字我的姓氏》都佔據咗音樂排行榜嘅榜首位置，被大家傳唱。

## 演唱
張學友喺《愛與交響曲》演唱呢首歌嗰時並未有嚟得切幫首歌起名；亦直接導致樂團同佢喺直接演出後現場聽眾先根據歌詞判斷出首歌係喺讚頌佢同向佢老婆羅美薇嘅一個婚後承諾。喺張學友演唱時，李偲菘同林夕都坐喺台下睇。張學友唱完第一場之後，聽眾席有樂迷向佢大叫：「學友新婚快樂」，呢個錄音都被收錄到《愛與交響曲》嘅CD入面。

## 獎項
《妳的名字我的姓氏》喺被張學友演唱後攞咗非常炫目嘅成績，同成為香港本地四台嘅冠軍單曲，喺各大榜單入面長期排喺首位，被認為係粵語流行音樂史上嘅優秀作品之一。

***[[第十九屆十大中文金曲得獎名單|1996年度十大中文金曲頒獎典禮]]**
**十大中文金曲——妳的名字我的姓氏
***[[1996年度十大勁歌金曲得獎名單|1996年度十大勁歌金曲頒獎典禮]]**
**十大勁歌金曲——妳的名字我的姓氏
**最佳填詞——妳的名字我的姓氏——林夕
***[[1996年度叱咤樂壇流行榜頒獎典禮得獎名單|1996年度叱咤樂壇流行榜頒獎典禮]]**
**叱咤樂壇我喜愛的歌大獎──妳的名字我的姓氏
**叱咤樂壇填詞人CASH大獎：林夕——妳的名字我的姓氏
***[[1996年度新城勁爆頒獎禮得獎名單|1996年度新城勁爆頒獎禮]]**
**歌曲大獎——妳的名字我的姓氏
***其他**
**有線YMC至尊榜至尊廣東歌──妳的名字我的姓氏
**新加坡金曲獎最佳演繹男歌手
**北京電臺最受歡迎粵語金曲──妳的名字我的姓氏
**廣州電臺聽眾最受歡迎歌曲第一名──妳的名字我的姓氏
**北京交通台97最佳現場演繹大獎
**馬來西亞最受大學生歡迎金曲金獎
**墨爾本華語廣播電調1996年度十大金曲第一名

## 影響
自張學友結婚之後，絕少香港藝人會為自己婚禮創作主題曲（儘管好多非粵語地區嘅歌手重有推出類似嘅歌曲），但直至20年後嘅2016年，香港藝人鍾嘉欣推出親自創作嘅單曲《我結婚了》，先再度有類似題材嘅歌曲面世。

類:張學友嘅歌
上海電視節

**上海電視節**又叫**上海國際友好城市電視節**，1986年12月10號由上海市人民代表大會常務委員會批准成立。依家嘅上海電視節已經係亞洲重要嘅國際電視交流平台之一，具有評獎、市場、論壇等多項功能。活動內容包括節目評獎、節目市場、設備展覽三項，初頭係兩年一屆，2004年後改做一年一屆。
大江路 (佛山)

**大江路**（）係中國廣東佛山嘅南北走向道路，喺禪城區。北邊從張槎二路開始，一直向南去到季華三路同寶塔路嘅交界。

## 敘述
全長2.8km，闊11米，雙向2車道。

## 經過嘅道路
條路從北到南排，**加粗**嘅字係主幹道：
* **[[張槎路|張槎二路]]**
* **[[古太路]]**
* 始平大道、穎川大道
* 江沙路
* 海口大道
* **[[季華路|季華三路]]**、寶塔路

類:佛山道路
大江路

**大江路**可以係：
*大江路 (廣州)：喺廣東廣州從化區。
*大江路 (佛山)：喺廣東佛山禪城區。
*大江路 (天津)：喺天津河北區。
*大江路 (上海)：喺上海松江區。
*大江路 (成都)：喺四川成都新都區。
大江路 (廣州)

**大江路**（）係中國廣東廣州嘅東西走向道路，喺從化江埔。西邊從流溪河南邊嘅河東北路開始，屈個彎一直向東去到大江浦村牌坊。

## 敘述
全長1.2km，闊13米，雙向2車道。

## 經過嘅道路
條路從西到東排，**加粗**嘅字係主幹道：
* **[[河東路 (廣州)|河東北路]]**
* ****
* 冇名村路

類:廣州道路
七星體育公園

，又嗌，係中國廣東廣州嘅公園，2008年7月6號動工，2012年6月1號正式對外開放，位置喺從化江埔禾倉村七星路83號（256省道嘅K0+700標記位）。

其中從化體育館同從化區體育局都座落響呢間公園入面。

## 攷
* 您好！我叫从化，这是我的最新简历！ 开国自媒体
* 新落成的七星体育公园六一部分场馆开放 鳳凰博客

類:廣州公園
類:從化公園
文雪兒

**文雪兒**（**Candy Cheung**，），原名**張惠英**，係香港電視演員，無綫電視旗下藝人。佢喺香港出世，三家姐係武打演員元秋。早年加入邵氏電影，1975年加入佳藝電視，1978年佳藝電視執笠後轉投麗的電視（亞洲電視），1990年再轉投無綫電視，1991年息影，但之後喺2013年同2017年復出後客串演出無綫電視劇集，文雪兒離過幾次婚，之後創立自己嘅連鎖美甲生意。

## 參考

## 出面網頁
* 
* 
* 
* 
* 
*
馬蹄露 (藝人)

**馬蹄露**（**Celine Ma**，）係香港女演員，原名**梁穎顏**。佢喺香港出世，鄕下響廣東鶴山。1989年加入商業電台，亦做過新城電台，又響亞洲電視做過。1996年加入無綫電視，1997年憑處境劇《真情》嘅角色「May May」開始出名。

佢喺政治上係親中派嘅支持者，但亦曾經喺一啲政治表態入面涉嫌觸犯法例。

## 演出作品

### 電視劇（[[亞洲電視]]）

### 電視劇（[[無綫電視]]）

### 電影

### 主持節目（[[亞洲電視]]）

### 綜藝節目（[[無綫電視]]）

## 政治相關事件
### 香港逃犯條例爭議期間涉嫌襲擊反送中示威者
2019年10月6號反「禁蒙面法」遊行期間，中資銀行成為示威者嘅破壞對象。馬蹄露用手機影示威者，又手指指鬧示威者，更對示威者起腳，所以被還擊。致嘴角流血，後尾枕爆缸。中共組織共青團喺網上發帖撐佢。不過，保護馬蹄露去警署嘅澳洲「」記者話佢睇到全過程，係馬蹄露先畀示威者襲擊，後來先至「出於防衛」腳踢示威者。Ovadia表示，《蘋果日報》將馬蹄露遇襲後防衛嘅畫面擺喺視頻開頭，令馬蹄露睇落似係首先攻擊示威者，成功誤導好多人。Robert Ovadia後來就收到死亡恐嚇。

### 違法上載票站印章照片
喺第7屆香港立法會選舉入面，馬蹄露喺投票日夜晚8點左近喺Facebook上載一張喺票站影嘅相，違反《立法會選舉程序規例》。

## 參考

## 出面網頁
* 
* 
* 
* 
* 
* 
* 
*
麥玲玲

**麥玲玲**（**Mak Ling Ling**，）係香港女風水師，2000年代後期開始喺演藝圈活躍，客串過唔少電影演出，更喺2013年開始做埋無綫電視藝員。

## 演出

### 電視劇（[[Astro華麗台]]）
* 2018年：陽關道 飾 周處基阿媽
### 電影
*2025年：《麻雀女王追男仔》

## 出面網頁
* 
* 
* 
* HAUR FENG SHUI 網頁
* 吉庆堂
* 

類:香港堪輿學家
吳香倫

**吳香倫**（**Helen Ng**，）係香港無綫電視藝員。佢喺香港出世，1975年用歌手身份出道，1977年加入無綫電視，主要做《歡樂今宵》歌手，1986年走人，到2008年返歸，演出電視劇。

## 出面網頁
* 
* 
* 
* 
*
第115屆美國眾議院蒙大拿州選區補選

**第115屆美國眾議院蒙大拿州選區補選**響2017年5月25號舉行。

美國蒙大拿州聯邦眾議員補選，由涉嫌打記者被起訴嘅共和黨候選人詹福爾特贏出。

## 背景
呢次選舉係要填補內政部長辛克被被總統特朗普招攬入閣之後，蒙大拿州響眾議院唯一議席嘅空缺。蒙大拿州係共和黨票倉，所以詹福爾特選情一直領先。

## 候選人
### 共和黨
五十六歲的嘅詹福爾特本身係科技界企業家。佢響補選前一日涉嫌襲擊追訪佢嘅英國《衛報》記者，被控襲擊罪。佢已經就事件道歉，承認自己唔應該咁對嗰位記者。有目擊者話，詹福爾特當時用雙手叉著嗰位記者條頸，重將佢撻響地到。 

## 結果
打人事件無阻詹福爾特打低民主黨候選人奎斯特，成功保住共和黨近廿年蒙大拿州聯邦眾議員席位。

## 攷

類:美國國會
類:美國選舉
類:2017年選舉
類:蒙大拿州
潘芳芳

**潘芳芳**（，）係香港女演員，亦係無綫電視藝員。佢喺中國上海市出世，1987年第13期無綫電視藝員訓練班畢業，拍過唔少電影同電視劇，亦做過配音工作。

## 攷

## 出面網頁
* 
* 
* 
* 香港電台網站
從化凱旋假日酒店

（）係中國廣東廣州嘅四星級酒店，2002年開業，位置喺從化環市東路168號（105國道嘅K2495+960標記位）。隔籬冇幾遠係廣州城建職業學院。

佢係從化「五碟餸」嘅發源地。酒店總共7層樓，一共有287間客房。附近重有間附屬嘅多功能體育館。

## 出面網頁
* 广州从化凯旋假日酒店
從化體育館

係中國廣東廣州嘅大型專業體育館，2004年秋籌劃，2005年夏動工，2009年秋起好，位置喺從化區江埔禾倉村嘅七星體育公園入面。

佢既係從化區人民政府屬下嘅單位，又係七星體育公園嘅配套體育場，亦係從化最大嘅體育場館。

## 史
間嘢初期係個荒地同超多農田嘅地方。2004年，由於廣州申辦亞運會成功，加上嗰時越嚟越多人住從化。從化市人民政府（今日係從化區人民政府）為咗解決從化地區嘅體育設施太少問題而起咗呢間體育館。最後喺2005年夏動工，2009年秋起好嗮。2010年亞運期間，部分摔跤比賽試過喺呢間體育館入面開辦。

從2017年8月底開辦第一屆從化區運動會開始，每年嘅區運會都喺呢間嘢入面舉辦。

## 概況
場館佔地50662m²，建築面積4781m²，有3000個觀眾座位。入面可以舉辦到籃球、羽毛球、手球、武術、拳擊等比賽，重可以辦音樂會同各類晚會、大型會議嘅場地。

## 攷

類:廣州運動場
類:從化
意式脆餅

**意式脆餅**（），又叫**意式杏仁脆餅**、**意式杏仁餅**，係意大利嘢食，係款焗兩次嘅大杏仁餅乾，源自意大利中部嘅普拉托。
## 睇埋
*意式蛋白餅
意式生肉片

**意式生肉片**（**Carpaccio**），係意大利嘢食，係款好薄嘅肉片，最多用牛肉，亦會用魚肉或者其他肉，當頭盤食。
意式煙肉

**意式煙肉**（**Pancetta**），係意大利嘢食，係款用豬腩肉整嘅煙肉，用黑椒同食鹽去醃。
意式多士

**意式多士**（**Bruschetta**），係意大利嘢食，底層係塊烘過嘅多士，面頭落蕃茄、蒜茸、香草、橄欖油同芝士。
紫金山

**紫金山**（；普通話拼音：Zǐjīn Shān）係位置喺中華人民共和國江蘇省南京市玄武區嘅山，標高448.2米。又叫**鐘山**（）、**蔣山**（）、**神烈山**（）、**金陵（山）**（）。

紫金山嘅名源自佢山岩泛紫色，有紫色嘅頁岩層，紫金即係紫銅，亦即純銅，銅又叫赤金，因爲座山銅色，以赤金嘅名嗌做金陵。呢個就係南京雅稱金陵嘅來由，係因山立號。金陵個名度，陵就係山噉解，後人冇再噉用詞，所以加多山字尾做金陵山。紫金山風景好靚，自古有名，而家係中國嘅國家級景區，相當於係中國嘅國家公園。喺古代，紫金山素稱「鐘山龍蟠，石頭虎踞」，講嘅係南京城有鐘山同石頭山嘅山水形勢，所謂鐘山龍蟠，係話長江似條龍噉兜住咗鐘山，正因爲話南京地方有龍虎氣象，有定爲帝都嘅風水價值，所以南京成爲中國四大古都之一。

喺漢末時，秣陵縣尉蔣子文剿匪，戰死呢處兼葬喺呢度，啲人睇佢做呢座山嘅山神，於是有名叫蔣山。東吳時因爲孫權有祖先叫孫鐘，要避佢名諱，因而蔣山一度係正式名。孫權落葬呢度，佢係第一位葬紫金山嘅皇帝，皇陵亦隨山名叫蔣陵，民間俗稱吳王墳、孫陵崗，民國時種晒梅花，因而又叫梅花山，係中國四大梅園之一，譽爲「天下第一梅山」，現時係明孝陵景區嘅一部分。東晉時，十一位皇帝中有五位落葬紫金山（康帝、簡文帝、孝武帝、安帝、恭帝）。到明代，座山又叫神烈山，同朱元璋落葬嘅明孝陵有關，朱元璋將成座紫金山列爲皇家禁區，山陽留畀自己同特許功臣，山陰賜畀其他功臣安葬。而到咗民國，呢度又有落葬孫中山嘅中山陵，因而紫金山擁有多處陵寢。汪精衛原本落葬喺梅花山，但國民政府還都後，話佢係漢奸，冇資格葬呢度，所以畀何應欽炸墳，而屍骨喺清涼山火化揚灰，汪墓嘅原位起咗觀梅軒。

話南京有帝都氣象嘅事好早就有，傳說話喺秦代，因爲睇到紫金山有紫氣昇，紫色喺古代係帝王高官嘅顏色，啲人話嗰度將來會出天子，秦皇自然唔想有人搶佢位，於是想搞衰金陵嘅風水，鑿穿座山，挖咗條河，呢條河係秦朝挖嘅，於是叫秦淮河，按風水講法，座山鑿崩咗，而秦淮河彎彎曲曲，歷代係煙花之地，叫做紅顏禍水禍君王，就噉樣令南京風水唔好。民間一直笑談話，定都南京嘅王朝之所以都風雨飄搖、唔長命，就係個風水畀秦皇搞禍咗。秦皇除咗壞佢風水，仲改金陵地名做秣陵，秣嘅意思係餵馬嘅草料，改名來貶低呢度。

紫金山係中山陵、明孝陵、靈谷寺呢啲觀光地嘅位置所在。喺紫金山設置咗全長2350米嘅觀光吊車，可以喺吊車度見到明孝陵、中山陵、靈谷寺。向山頂徒步時，可以利用紫金山東西兩麓做起點嘅山道。喺山頂整備有山頂公園，可以從山頂一下子望曬南京市內。

另外，喺山麓嘅站同山頂站之間有個紫金山天文臺站，嗰度可以去紫金山天文臺，呢個天文臺以發現多粒彗星同小行星而有名。

## 交通
喺紫金山索道有巴士站，嗰度經停4條巴士綫：遊3路、20路、203路、315路（據2017年6月4號查）。

## 攷

## 出面網頁
* 鐘山風景名勝區

類:中國嘅山
藏南地區

**藏南地區**係中國同印度之間嘅主權爭議地區，喺不丹東面、緬甸西面，面積有6.5萬平方公里。印度根據麥克馬洪線，實際控制藏南地區，劃入阿魯納恰爾邦大部份範圍，而大陸時期嘅中華民國同中華人民共和國都唔承認麥克馬洪線，宣稱藏南地區係西藏一部份。
出血

**出血**係指血液漏出循環系統嘅情況，可以細分做**外出血**同**內出血**兩種。外出血又叫**流血**、**流蚊飯**，係指皮膚𠝹損而流出血液。內出血又叫**爆血管**，係體內血管爆裂而流出血液，當中以腦內出血引起嘅中風（出血性中風）最危險。

## 文化
*形容一個人好激氣，粵語可以話佢「激到爆血管」。
*形容使錢使得多，粵語可以話係荷包「大出血」。有啲人以為「大出血」係嚟自日文，但其實唔關事，只係可能同日文入面代表大減價嘅「大割引」搞亂咗。
長者及合資格殘疾人士公共交通票價優惠計劃

**長者及合資格殘疾人士公共交通票價優惠計劃**（），俗稱**2蚊搭車**同埋**2蚊搭船**，係香港政府勞工及福利局津貼港鐵、專營巴士公司、渡輪公司同專線小巴公司嘅大部份路線，等佢哋畀65歲或以上老人家同合資格殘疾人士，透過用長者八達通或者個人八達通畀2蚊港紙就可以搭一程車或者船。呢個計劃喺2012年6月28號開始陸續推行。

2022年2月27號，計劃擴展至60至64歲人士，不過佢哋要用新推出嘅「樂悠咭」先至可以受惠。65歲或以上人士遲下都要改用「樂悠咭」先至可以受惠。

## 優點同缺點
*鼓勵受惠人士多啲出街。
*皆因長短途路線都劃一收2蚊，有唔少合資格人士搭幾個站嘅短程都揀搭長途路線，拖慢長途路線車程。
*皆因優惠無分時段，有唔少合資格人士都無避開返工返學嘅繁忙時間，加重公共交通負擔。
*「合資格殘疾人士」嘅定義淨係適用於「殘疾程度達100%嘅綜合社會保障援助計劃」或「傷殘津貼」受助人，咁樣即使殘疾程度達100%，因每年居港日數唔夠60日而無法領取傷殘津貼嘅香港永久性居民，居港未滿七年無法申領傷殘津貼、同埋家庭入息超出限額而無法申領綜援嘅香港非永久性居民都無法受惠。有意見認為，計畫違反咗中華人民共和國香港特別行政區基本法第36條及殘疾人士嘅基本人權。

## 睇埋
*《2蚊遊》
斜壓

**斜壓**（）喺流體力學層面，係指等壓面同等溫面（等密度面）出現交角、唔重疊嘅現象。

喺氣象學角度，中緯度地區係其中一個經常出現斜壓嘅區域。皆因受太陽照射差異令南北溫差大，西風帶嘅氣壓槽脊一般隨高度向西傾斜，而溫度槽脊就向東傾斜，搞到等壓面同等溫面唔平行。
恐慌性拋售

係股市一種現象，出現喺股市大跌嘅情況下，唔少投資者都會唔理性去賣走手頭上嘅股票，令股價好快噉大跌。當市場氣氛冷靜返落嚟，股價就有機會出現反彈。

## 睇埋
*經濟泡沫
攆走

**攆走**（），又叫**攆扯**（），或者叫**驅逐出場**（），係運動比賽入面由裁判畀犯規選手嘅懲罰，選手無得再繼續參加嗰場比賽，通常係因為選手出現暴力行為，或者侮辱裁判或第啲選手。
出血 (印刷)

**出血**（；）喺印刷業同相關領域（例如平面設計），指印刷嘅版上面存在，但係喺最終頁面唔應該存在嘅 ｢多餘｣ 部分，通常只有少過半吋；亦都指排版或者製版嘅時候預留出血嘅部份。出血嘅部份會喺印刷之後，用機或者人手切走。

出血嘅目的主要係等完成嘅印刷品可以顏色或者圖案貼邊，因為多數嘅印刷機同打印機都印唔到邊嘅。

類:印刷
侍

**侍**係日本古時軍官同軍隊貴族嘅一個種姓，10世紀頭開始出現，職責係服侍一個日本氏族。到12世紀尾，侍呢個概念基本上同日本武士一模一樣。

## 睇埋
*日本武士
31雪糕

**31雪糕**（）係當今世上最大嘅雪糕連鎖舖，1945年喺美國加州開張，標榜賣31種味嘅雪糕。依家佢喺全世界50國有超過七千間舖。
加里波第

**加里波第**（，）係意大利政治人，喺意大利統一有好大貢獻，同加富爾、伊曼紐二世、馬志尼三人一齊畀人尊稱做「意大利國父」。

## 出面網頁
羅摩衍那

《**羅摩衍那**》係古印度兩大著名梵文史詩之一，另一部係《摩訶婆羅多》。呢部史詩嘅作者相傳係蟻垤。
三寶 (香港賽馬)

**三寶**（）係香港賽馬獨有嘅彩池，主要由香港賽馬會受賭，而澳門賽馬會亦會受香港賽事嘅三寶落注。

## 落注金額
每注最低落注金額係10蚊港紙或者澳門紙。而喺香港，如果同一張飛落注多過100蚊，可以用靈活玩方式落注。

## 落注方法
三寶喺賽馬日最尾3場搞。落注方法分做單式同複式：
*單式係喺指定3場場次當中，每場揀任何1匹馬嘅冧巴。
*複式係喺指定3場場次當中，其中一場揀任何2匹或以上馬嘅冧巴。

## 中獎方法
中獎方法分做正獎同安慰獎：
*3場場次都揀中跑第一嘅馬，中正獎。
*3場場次入面，頭兩場都揀中跑第一嘅馬，尾嗰場揀中跑第二嘅馬，中安慰獎。

## 派彩紀錄
最高派彩紀錄喺1979年1月24號出現，派彩524,311港紙。
三寶

**三寶**（）可以係：
*廣東三寶，廣東三樣特產
*煎釀三寶，香港街頭小食
*三寶 (佛教)，佛教概念
*鄭和，大明航海家，人稱「三寶太監」
*東北三寶，中國東北三樣特產
*三寶 (中醫)，中醫角度嘅人體三種元素
*三寶 (香港賽馬)，香港賽馬嘅彩池
* 三寶 (作曲家)，中國作曲家那日松嘅藝名
*吉祥三寶：蒙古文歌曲
雪狼湖

《**雪狼湖**》係香港同華人地區第一部令人熟悉嘅原創現代音樂劇，由張學友做藝術總監同主演，歐丁玉、李迪文、趙增熹、杜自持做音樂總監，香港天星文化娛樂有限公司投資。故事由鍾偉民原著，講述花匠胡狼同富家小姐寧靜雪之間嘅愛情故事。成場音樂劇分做2幕合共3個鐘。

1997年3月28號，《雪狼湖》粵語版本首次喺紅磡香港體育館公演，動用台前幕後超過300幾人，連演42場，場場爆滿，入場人數超過30萬人次，隨後喺新加坡嘅7場演出都好受歡迎，刷新新加坡演出場次同觀賞人數嘅記錄。喺音樂劇公演前，寶麗金唱片公司亦推出以音樂劇主要歌曲為主嘅張學友全新廣東專輯《**不老的傳說**》。而音樂劇嘅主要贊助商花旗銀行都喺音樂劇公演時同寶麗金唱片公司一齊推出一張EP唱片－《**雪狼湖Citibank信用卡張學友珍藏版EP**》。2004年至2006年國語版本全球巡演數10場，國－粵語版本公演場次超過百場，係華人音樂劇史上演出場次最多嘅音樂劇，亦係華人史上最受歡迎的原創大型音樂劇。

1997年，《雪狼湖》喺香港本地攞咗雙白金嘅銷量，而《不老的傳說》就攞咗超過五白金嘅銷量，成為當年香港嘅銷量冠軍大碟。

2004年12月，鍾偉民喺蘋果日報嘅專欄「狼的心中」，批評改編自佢創作嘅小說《雪狼湖》嘅音樂劇宣傳品上，搵唔到任何有關鍾偉民嘅字眼，暗示音樂劇嘅製作人唔尊重原作者，唔尊重原創，喺娛樂界引起爭議。

## 參考
恩雅

**恩雅·帕翠西亞·伯倫南**（；；）係愛爾蘭共和國獨立音樂家。若以樂隊嚟講，恩雅一詞就包括：恩雅本人（負責作曲同演出）、Nicky Ryan（負責專輯製作）、同埋Roma Ryan（Nicky Ryan嘅老婆，負責填詞）。恩雅（Enya）呢個名實就係愛爾蘭語嘅名（Eithne）喺英語入面嘅拼音。

## 開展音樂事業
恩雅1961年喺愛爾蘭共和國Donegal郡Gweedore鎮嘅一個音樂世家出世。佢阿爺係一個喺愛爾蘭巡迴演出嘅樂隊成員，老豆喺未經營酒吧生意前係一個叫做Slieve Foy Band嘅樂隊領隊，而佢阿媽曾經係一個舞蹈團成員，稍後時間喺Gweedore Comprehensive School任教音樂。另外，恩雅有4兄弟同4姊妹，其中幾位曾喺1968年組成一支叫An Clann嘅樂隊（喺1970年中改名做Clannad樂隊）。

1980年，恩雅加入Clannad樂隊，樂隊成員包括七個兄弟姊妹，同埋孖生嘅阿叔Noel同Padraig Duggan。

喺**（1980年）同埋*Fuaim*（1982年）呢2張專輯入面，恩雅負責鍵盤演奏同唱背景音樂。1982年（喺Clannad憑「Theme From Harry's Game」成名前冇耐時），兼任製作人同經理嘅Nicky Ryan離開Clannad樂隊。恩雅都同時離開樂隊同Nicky合作，開始佢嘅個人事業。

## 獲獎
*1993年葛萊美獎，最佳新世紀音樂獎，獲獎專輯《牧羊人之月》（*Shepherd Moons*）
*1997年葛萊美獎，最佳新世紀音樂獎，獲獎專輯《樹的回憶》（*The Memory of the Trees*）
*2002年葛萊美獎，最佳新世紀音樂獎，獲獎專輯《雨過天晴》（*A Day without Rain*）
*2007年葛萊美獎，最佳新世紀音樂獎，獲獎專輯 *Amarantine* 
*2002年奧斯卡最佳原創歌曲獎提名，提名歌曲 *May It Be*
*2002年金球獎最佳原創歌曲獎提名，提名歌曲 *May It Be*

## 個人專輯／作品一覽
1986年，恩雅為電影*The Frog Prince*（青蛙王子）配樂。

1987年，恩雅為BBC嘅特別節目*The Celts*（凱爾特人）配樂，BBC為呢啲配樂發行一張叫*enya *嘅專輯。因為呢張專輯令恩雅嘅音樂受到wea總裁Rob Dickins嘅注意，同佢簽唱片合約。

1988年，恩雅喺wea嘅第1張正式個人專輯*Watermark*（水印）發行。

1991年，第2張專輯*Shepherd Moons*（牧羊人之月）發行。

1992年，wea攞咗專輯*enya*嘅發行權，經過重新編曲混音後，改名做*The Celts*（凱爾特人）全球發行。

1995年，第4張專輯*The Memory of the Trees*（樹的回憶）發行。

1998年，精選輯*Paint The Sky with Stars*（星空彩繪）發行。

2000年，第5張專輯*A Day without Rain*（雨過天晴）發行。

2001年，恩雅為電影*The Lord of the Rings: The Fellowship of the Ring*（魔戒首部曲：魔戒現身）譜寫同演唱主題曲「May It Be」。

2005年，第6張專輯*Amarantine*（永恆之約）發行。

2008年，第7張專輯*And Winter Came*（冬季降臨）喺11月10號出。

2009年，精選輯* The Very Best of Enya*（恩雅 / 極緻典藏：跨世紀精選）發行。

2015年，第8張專輯* Dark Sky Island *（暗天之島）喺11月20號出。

## 攷

## 出面網頁

* 
* 
* Enya | Biography, Albums, Streaming Links | AllMusic
* The Directory of the Web
* Enya  [WorldCat Identities]

類:格林美獎得主
類:愛爾蘭歌手
類:女歌手
類:天主教徒
魏韵芝

**魏韵芝**（，）係香港無綫電視女藝人，選過2016年香港小姐競選，而家做緊《港生活港享受》同《東張西望》等節目主持。

## 履歷
### 早年
魏韵芝喺香港出世，家族幾有錢，佢外公王國旌（Chris）係金融公司老闆，又係香港藝人關之琳前夫（1981年結婚；1982年離婚）。

魏韵芝中學讀英皇佐治五世學校，嗰時識到依家係香港歌手嘅王灝兒（JW）；大學讀倫敦政治經濟學院法律系，嗰時同依家係港姐冠軍嘅麥明詩做咗老友。

### 入行經過
魏韵芝畢業後做過律師，但2016年放棄律師工作，參加香港小姐競選，參選時有「導彈律師」外號，最後打入20強，選後加入無綫電視，主要做節目主持工作。

## 演出
### 電視劇（[[無綫電視]]）

### 節目主持（無綫電視）

### 節目演出（無綫電視）

### 網上節目（[[big big channel]]）

### 廣告

## 攷

## 出面網頁
* 
* 2016香港小姐競選- 魏韵芝Ngai Wan Chi ,Joyce - 佳麗檔案- tvb.com
* 新會員 - 2016年2月 | Hong Kong Lawyer（魏韵芝  夏禮文律師行）
* 
* 
* 

類:香港律師

類:無綫電視女藝員
韵芝
廣州南方學院

**廣州南方學院**係中國廣東廣州嘅一間大學，2006年10月15號成立，位置喺從化温泉鎮温泉大道882號（105國道嘅K2491+360標記嘅位）。

佢由廣州中山大學同廣東珠江投資集團一齊合作搞嘅獨立學院。2016年被入選做廣東省普通本科轉型試點高校。

## 出面網頁
*
送酒小食

**送酒小食**（書面：**佐酒小食**）係飲酒時食嘅嘢食，唔係正餐，係零食，一般細細粒／件，味道多數鹹，亦可以淡口。花生係經典嘅送酒小食。

酒吧，酒廊都有送酒小食買。

## 例
*花生
*薯片
*枝豆
*雞翼尖
*腸仔

## 連出去
*送酒小食
*尖沙咀抵食宵夜　飲酒兼歎$2隻醉雞翼/土匪雞翼
風水基石碑

係中國廣東廣州嘅一處紀念石碑，大清光緒九年四月廿三（1883年5月30號）整出嚟，位置喺荔灣區泮塘，荔灣湖公園西南邊同荔枝灣涌之間嘅位。

## 概況
呢嚿石碑喺2010年6月15號搞荔枝灣一期時，喺荔灣湖西南角挖到而發現。石碑長約2m，闊6dm，碑入面寫住「禁在風水基內填築示」同「光緒九年四月二十三日」嘅字樣。碑文入面講嘅係光緒年間，泮塘村李芝芳等人向張氏知縣告狀，話仁威廟前有好多河涌，中間有嚿「風水基」嘅合基，有位嗌梁亞保嘅村民買咗合基嚿地嚟填塘起屋，村民驚影響風水而報官。後嚟官府話仁威廟前啲合基係好多條水道經過嘅地方而落令，唔畀喺風水基入面起任何形式嘅建築重整埋碑出嚟。

## 註

## 攷
* 广州发现光绪年石碑：不准在风水基内建违建 中國新聞網 （2010-07-21）

類:廣州古蹟
類:荔灣區
富康路

**富康路**可以係：
;廣東
*富康路 (廣州)：喺廣州白雲區。
*富康路 (深圳)：喺深圳龍崗區。
*富康路 (惠州)：喺惠州惠東縣。
*富康路 (陽江)：喺陽江江城區。
*富康路 (東莞)：喺東莞大朗鎮。
*富康路 (中山)：喺中山三角鎮。
*富康路 (潮州)：喺潮州湘橋區。
;廣西
*富康路 (北海)：喺北海合浦縣。
*富康路 (崇左)：喺崇左大新縣。
*富康路 (河池)：喺河池南丹縣。
咸美頓

**咸美頓**可以係：

## 地名
*咸美頓 (百慕達)，百慕達首府
*咸美頓 (紐西蘭)，紐西蘭一座城
*咸美頓 (安大略)，加拿大安大略一座城
*咸美頓街，香港一條馬路

## 人名
*亞歷山大咸美頓，美國其中一位開國元勳
*劉易斯咸美頓，英國F1賽車手
*蓮達咸美頓，美國女演員
普利茅夫 (搞清楚)

**[[普利茅夫]]**通常指英國一鎮，重可以指：
*普利茅夫 (麻省)，美國麻省一鎮
*普利茅夫 (蒙塞拉特)‎，英國海外領土蒙塞拉特嘅法定首府
佐治城 (搞清楚)

**[[佐治城]]**，又譯**佐治敦**，通常指圭亞那首都，重可以指：
*佐治城 (開曼)，英國海外領土開曼羣島嘅首府
*佐治城 (亞森松島)，英國海外領土亞森松島嘅首府
李炳文

**李炳文**可以係：
*‎李炳文 (香港)，香港歌手
*‎李炳文 (星加坡)，星加坡音樂人
程皓

**程皓**（，，）係香港無綫電視女藝人，2016年度香港小姐競選20強，同年底入讀為期3個月演藝進修班。2022年4月份離開無綫電視。

## 演出
### 電視劇（無綫電視）

### 電視節目（無綫電視）

## 出面網頁
* 2016香港小姐競選- 程皓Ching Ho, Rachel - 佳麗檔案- tvb.com
* 
* 

類:前無綫電視女藝員
皓
代蓮曦丹美

**代蓮曦丹美**（**Daisy Dai**，）係香港無綫電視前藝員，2016年度香港小姐競選10強。佢係蒙古族人，全名「**塔塔兒木華黎 代蓮曦丹美**」，當中「塔塔兒木華黎」係姓，「代蓮曦丹美」係名。

## 簡歷
代蓮曦丹美 Daisy Dai， 2016 年香港小姐總決賽網絡投票及瀏覽雙料冠軍， 獲視後胡定欣女士欽點成為電視合約獎獲得者；2017年在法國前總理見證下獲頒巴黎時裝周“甄尚獎”最具國際影響力香港小姐，2019年以⻘年企業家身分獲國家頒發“中國當代英才人物”獎項。

代蓮曦丹美的姓氏為 「塔塔兒•木華黎」，擁有蒙古皇室血統，是成吉思汗後裔，她8歲因父母投資而在香港及海外讀書成長，17歲獲家族投資1000萬經營時裝生意，亦參加過高考以831/900分考取全省狀元，曾赴英國曼徹斯特大學交換沉浸，並獲香港大學教育碩士學位。2016年，他參加2016年度《香港小姐競選》，既晉級最後五強獲得「港姐至你like」投票及瀏覽雙料冠軍，又於總決賽當晚獲得 「電視女角色」演出合約獎，之後則加入 無綫電視成為經理人合約藝員，入讀為期3個月 的2016- 17年度演藝進修班。

至2018年2月底 ，代蓮曦丹美選擇與無綫電視暫停合約，且專注經營個人時尚工作室「黛絲尚雅國際有限公司」，主要發布時尚資訊，替藝人、潮流品牌拍攝雜誌宣傳照和策劃市場方案，同時擔任澳門國際精英會駐香港執行主席。2020年，她跟合作夥伴投資逾六十萬，以自己名字創立時裝品牌「DAISY DAI」，並於上環開設實體店和負責創作設計服裝。

作為亞洲區藝人代表，獲品牌總部直接邀請徵戰國際時裝周各大秀場觀秀，除了本人是活躍於大螢幕的藝人明星、2022新晉的YSL女郎，亦是一線明星重大活動的時尚總監，擔任Daisy Select品牌主理人，並曾擔任香港雜誌ShiningMagazine時尚總監。

混血感兼高級東方臉的形象使她獲得不少國際奢華品牌的⻘睞，時尚藝人身份出席品牌活動，與不少奢華品牌創始人、股東或者家族企業主要成員成為了摯友，為她個人的品牌Daisy Select奠定了高淨值人群的社交基因和非常強大的時尚資源。相輔相成的多重身份發展個人演藝事業和品牌事業，成為每天都應對不同挑戰的 Slash。

## 個人生活
成為品牌創始人和時尚藝人與家族傳承和成⻑經歷密不可分，Daisy作為蒙古皇室後裔的混血兒，爺爺奶奶都是大學教授及博士生導師，在學術熏陶下Daisy成功攻讀全球排名前三的香港大學教育系及擔任港大碩士及博士研究生院學生會主席團成員，在取得港大碩士學位期間創辦個人雙語時尚博客iconDAISY，在雜誌專欄撰寫時尚評論及用個人街拍在Instagram分享穿搭技巧，學生時期的Daisy成為香港Top10時尚博主。

凡是藝術審美類的工作都需要靈感，滿清貴族的爺爺和家世顯赫的奶奶是Daisy的靈感Muse，她的童年在奶奶⸺馮全教授，這位活躍於上世紀五十年代的超級富二代名媛熏陶下成⻑，現在年近90的奶 奶仍然是個時髦的小姐姐，她是成⻑於北京四合院的大家閨秀，1955年《中國⻘年》雜誌的封面人物，五四運動時奶奶的父親馮氏家族曾救助200多位大學生借住在家中，從小在北京的天主教國際女校和來自美國和韓國的同學一起讀書，從奶奶的家族傳承下來很多翡翠和彩色寶石的珠寶，這促使Daisy的奶奶以中⻄文化融合的超前審美和品味熏陶及教導Daisy，儀容儀表一定要把珠寶和服飾包括包包和鞋子都要成套搭配，寶石質感和時裝色系都要搭配和諧。

Daisy 創立的珠寶品牌 Daisy Select 連年登上 Vogue、Bazaar 等全球性權威時尚雜誌的最佳造型榜，與蘇富比和佳士得等拍賣行一同見證亞洲新一代藏家的新曆程，成為名副其實Z時代的先鋒品牌。至今除了為國際影後級人馬溫碧霞助陣法國戛納電影節、香港電影金像獎外，也為香港小姐冠軍朱晨麗、歌星施匡翹、古天樂先生旗下男星謝高晉、香港女星白雲、星二代鄧瓊芝等名媛、影後級、超一線明星的國際影視頒獎禮、紅毯、個人演唱會、國家級景區宣傳片、代言廣告大片擔任時尚總監和形象設計師。

作為奢華珠寶品牌 Daisy Select 的創始人兼創意總監，Daisy Select 更與意大利百年工匠世家品牌 Retro Chic連袂打造獨家聯乘系列，由祖孫三代的傳承及珠寶鑄造的底蘊，操刀首飾及寶石的鑲嵌、切割等工藝;並由世界著名珠寶設計師、寶格麗前設計總監 Luca Bartoleschi;寶格麗高級珠寶手繪師Barbara Brocchi，Gucci 珠寶產品開發設計師 Ilaria Trimarchi 參與操刀手繪作品的設計天團承載奢華、復古、先鋒的珠寶首飾風格。

## 演出
### 電視劇（[[無綫電視]]）

### 電視劇（[[ViuTV]]）

### 綜藝節目（[[無綫電視]]）

## 參考

## 出面網頁
* 2016香港小姐競選 - 4號　代蓮曦丹美 Dai LianXiDanMei, Daisy - 佳麗檔案 - tvb.com 
* 
* 

類:蒙古族人
富康路 (廣州)

**富康路**（）係中國廣東廣州嘅南北走向道路，喺白雲區聚龍村，南邊從新南路同橫滘二路嘅交界開始，一直向北去到德康路。

## 概要
全長640m，闊22米，雙向4車道。

## 史
初期時廣州聚龍村冇呢條馬路。直到2000年代初，廣州市人民政府為咗解決同德圍同槎頭地區住街坊去沙涌、棠溪、新市地區嘅交通唔方便同埋太少路網嘅問題，先至決定喺同德圍聚龍村地區整條馬路嚟解決街坊嘅出行問題。工程喺2002年搞，2004年初起好兼通車。

## 經過嘅道路
條路順序從南到北排，**加粗**嘅字係主幹道：
* 新南路、橫滘二路
* **[[德康路 (廣州)|德康路]]**
富康路 (深圳)

**富康路**（）係中國廣東深圳嘅南北走向道路，喺龍崗區橫崗，南邊從共速達物流公司大門開始，一直向北去到松柏路。

## 概要
全長2.4km，闊9～21米，雙向2～4車道。

## 經過嘅道路
條路順序從南到北排，**加粗**嘅字係主幹道：
* 沿河路
* **[[沙荷路]]**
* 力嘉路
* **[[松柏路 (深圳)|松柏路]]**
亞馬遜公司

**亞馬遜公司**（，）係美國一間跨國電子商務企業，總部喺西雅圖，由做網上書局起家，後來商品多元化。而家係全球最大網上零售商，美國《財富》雜誌2024年評選全球最大500家公司第2名。

亞馬遜公司喺美國、加拿大、英國、法國、德國、意大利、西班牙、巴西、日本、中國、印度、墨西哥、澳洲、荷蘭開零售網站，旗下部份商品國際航運物流銷售其他國。

## 出面網頁

* 
* 亚马逊中国

類:美國公司
李佳薇 (搞清楚)

**李佳薇**可以係：
*李佳薇 (乒乓波運動員)（1981－），前星加坡女子乒乓波運動員
*李佳薇 (歌手)（1988－），馬來西亞華裔女歌手
蘇恩磁

**蘇恩磁**（**Ceci So Yan Chee**，）係香港無綫電視演員，1973年第二期無綫電視藝員訓練班畢業，扮嘅角色多數係闊太、同事、街坊或者師奶，2014年《萬千星輝頒獎典禮》獲頒「專業演員大獎」。

## 出面網頁
* 
* 
* 
* 

類:香港女演員
類:無綫電視女藝員
類:聖保羅男女中學舊生
慧瑜